EBAZPENA, 2019ko uztailaren 22koa, Ingurumen Administrazioaren zuzendariarena, zeinaren bidez Amorebieta-Etxanoko «Kortederra» UI-1 sektoreko Plan Partzialaren aldaketaren ingurumen-txosten estrategikoa formulatzen baita. - Eusko Jaurlaritza - Euskadi.eus\nEBAZPENA, 2019ko uztailaren 22koa, Ingurumen Administrazioaren zuzendariarena, zeinaren bidez Amorebieta-Etxanoko «Kortederra» UI-1 sektoreko Plan Partzialaren aldaketaren ingurumen-txosten estrategikoa formulatzen baita.\n2019ko otsailaren 19an, Amorebieta-Etxanoko Udalak Amorebieta-Etxanoko «Kortederra» UI-1 sektoreko Plan Partzialaren aldaketari buruzko ingurumen-ebaluazio estrategiko sinplifikatua egiteko prozedura hasteko eskaera egin zuen. Eskabidearekin batera, zenbait dokumentu aurkeztu ziren, hala nola Planaren zirriborroa eta ingurumen-dokumentu estrategikoa, ingurumen-ebaluazioari buruzko abenduaren 9ko 21/2013 Legearen 29. artikuluan eskatutako edukia zutela. Gainera, ingurumen-dokumentu estrategikoan dokumentu hori egin duten pertsonak identifikatu dira, sinatuta dago, eta amaiera-data dauka.\nAbenduaren 9ko 21/2013 Legearen 30. artikuluan xedatutakoa betetzeko, 2019ko maiatzaren 3an, Eusko Jaurlaritzako Ingurumen Administrazioaren Zuzendaritzak zenbait erakunderi eskatu die egoki ikusten dituzten oharrak egiteko, ohar haiek oinarritzat hartuta ingurumen-organo horrek ingurumen-txosten estrategikoa egin zezan. Zehazki, honako erakunde hauei egin zitzaien kontsulta: Eusko Jaurlaritzako Kultura Ondarearen Zuzendaritzari eta Bizkaiko Osasun Publikoaren eta Adikzioen Zuzendaritzari, Bizkaiko Foru Aldundiko Kultura eta Kirolen Zuzendaritza Nagusiari eta Bizkaiko Ekologistak Martxan elkarteari.\nAbenduaren 9ko 21/2013 Legearen 30. artikuluan ezarritako epea amaituta, Eusko Jaurlaritzako Kultura Ondarearen Zuzendaritzaren eta Bizkaiko Foru Aldundiaren Kultura eta Kirolen Zuzendaritza Nagusiaren txostena jaso da, eta espedientean bertan txertatu da haien emaitza.\nAbenduaren 9ko 21/2013 Legearen 6.2 artikuluan aurreikusten da zein diren ingurumen-organoak egindako ingurumen-ebaluazio estrategiko sinplifikatutik pasa behar diren planak eta programak, honako hauek zehazteko: planak edo programak ez duela eragin nabarmenik ingurumenean, ingurumen-txosten estrategikoan ezarritakoaren arabera, edo planen nahiz programen gaineko ingurumen-ebaluazio estrategiko arrunta egin beharra, haiek ingurumenerako eragin nabarmenak ekar litzaketelako. Horietako bat Amorebieta-Etxanoko «Kortederra» UI-1 sektoreko Plan Partzialaren aldaketa da.\nAztertuta geratu dira «Kortederra» UI-1 sektoreko Plan Partzialaren aldaketaren ingurumen-ebaluazioaren espedienteko txostenak eta dokumentazio teknikoa, eta kontuan hartu da ingurumen-dokumentu estrategikoa zuzena dela eta indarreko araudian ezarritako alderdiekin bat datorrela. Horrenbestez, txosten horiek aintzat hartuta, Ingurumen Administrazioaren Zuzendaritzak ingurumen-arloko organo eskuduna den aldetik, otsailaren 27ko 3/1998 Legearen eta Ingurumen eta Lurralde Plangintza eta Etxebizitza Sailaren egitura organikoa eta funtzionala ezartzen duen apirilaren 11ko 77/2017 Dekretuaren arabera judizio-elementu nahikoa dauka, eta, beraz, ingurumen-txosten estrategiko hau ematen du, zeinak planaren proposamenean ingurumen-arloko alderdiak sartzearen alde egiten eta plana aplikatzearen ondorio adierazgarrien aipamena jasotzen baitu, baita sartu behar diren azken oharrak ere, soilik ingurumen-arlokoak.\nLehenengoa. Amorebieta-Etxanoko «Kortederra» UI-1 sektoreko Plan Partzialaren aldaketaren ingurumen-txosten estrategikoa formulatzea. Hona hemen txostenaren edukia:\nKortederra sektoreko zonakatzearen aldaketa puntuala da «Kortederra» UI-1 sektoreko Plan Partzialaren aldaketaren helburua, eremuaren benetako premietara eta gaur egungo egoerara egokitzeko.\nHorretarako, bideak egiteko bideratutako azalera gutxitzea eta gune libreetara bideratutako azalera handitzea proposatzen da; hau da, gune libre gehiago bide gutxiagoren kaltean.\nHalaber, bi lursail pribatu lursail bakar batean batzea proposatzen da.\nEremuaren azalera osoa 24.000 m2-koa da, gutxi gorabehera.\nKortederra eremuan daude plangintzaren helburu diren lurrak (Amorebieta-Etxano), Galdakakoko mugan, ia-ia hiri-eremuan. Eremuaren zatirik handienak hiri-lurzoru finkatuaren sailkapena du; baina, haren zerrenda bat lurzoru urbanizaezina da, Udalplanaren datuen arabera (Agroganadera eta Campiña).\nEremuak industria-eraikina du eta, hondakin geldoen isuriak jasateagatik, lurzorua kutsa dezaketen jarduerak izan dituzten edo dituzten lurzoruen inbentarioan dago jasota, 48003-00161 kodearekin; baina, ez da jardungo bertan.\nIngurumenari dagokionez, ez dago elementu esanguratsurik; lurzorua kutsa dezaketen jarduerak izan dituzten edo dituzten lursail baten gertutasuna baino ez da azpimarratu behar (eremuaren ekialdean) eta, eremuaren hegoaldean, Ereletxeta ibaia dago, Interes Bereziko Gunetzat hartzen da bisoi europarrarentzat (Mustela lutreola).\nPlan Partzialaren aldaketaren proposamenak gauzatzearekin lotutako ingurumen-ondorioak: lurzoruaren okupazioarekin lotutakoak dira inpaktu nagusienak Ingurumen Dokumentu Estrategikoan (IDE), baita eremua garatzeko behar diren obrak ere, Plan Partzialaren aldaketan aurreikusitako terminoetan.\nEra berean, Euskal Autonomia Erkidegoko hots-kutsadurari buruzko urriaren 16ko 213/2012 Dekretuan ezarritako kalitate akustikoaren helburuak gainditzen dira aldi batzuetan, aurkeztutako dokumentazioaren arabera.\nAurreko apartatuetan aipatutako inpaktuak ez dira hartzen afekzio berritzat, kontuan hartuta indarreko Plan Partziala garatu ondoren gerta daitezkeenak.\nNeurri babesleak eta zuzentzaileak, eta konpentsazio-neurriak: egokitzat jotzen dira ingurumen-dokumentu estrategikoan jasotako neurriak; gainera, kontuan hartu behar da Inpaktu Akustikoari buruzko azterketan dagoen gomendioa bertako landaredia-pantaila mantentzeko, LBEak betetzen direla ziurtatzeko.\nPlanaren ezaugarriak aztertuta eta, abenduaren 9ko 21/2013 Legearen 31. artikuluarekin bat, kontuan hartuta egindako kontsulten emaitza, eta V. eranskinean ezarritako irizpideekin bat, xedatu egin da Plan Partzialaren Aldaketak ez duela eragin esanguratsurik ingurumenean, ingurumen-txosten estrategikoan ezarritakoaren arabera.\nNolanahi ere, neurri babesle eta zuzentzaileak indarrean dagoen araudiaren arabera ezarriko dira, ebazpen honetan zehaztutakoaren arabera eta, aurrekoaren aurka ez doan guztian, ingurumen-dokumentu estrategikoan jasotakoaren arabera.\nBigarrena. Ingurumen-dokumentu estrategikoan eta ingurumen-txosten estrategiko honetan ezarritakoa oinarri hartuta, zehaztea ez dela aurreikusten Amorebieta-Etxanoko «Kortederra» UI-1 sektoreko Plan Partzialaren aldaketak eragin kaltegarri garrantzitsurik edukitzea ingurumenean, eta, beraz, ez zaiola egin behar ingurumen-ebaluazio estrategiko arruntik.\nLaugarrena. Ebazpen hau Euskal Herriko Agintaritzaren Aldizkarian argitaratzeko agintzea. Ingurumen-ebaluazioari buruzko abenduaren 9ko 21/2013 Legearen 31.4 artikuluak ezarritakoaren arabera, honako ingurumen-ebaluazio estrategikoak indarraldia galduko du eta berezko dituen efektuak sortzeari utziko dio baldin eta Euskal Herriko Agintaritzaren Aldizkarian argitaratu eta lau urteko gehieneko epean Amorebieta-Etxanoko «Kortederra» UI-1 sektoreko Plan Partzialaren aldaketa onartzen ez bada. Kasu horretan, berriro ere hasi beharko da planaren ingurumen-ebaluazio estrategiko sinplifikatuaren prozedura.


offIngurune edo eremu honetako etxebizitzen metro karratuaren kostua zein den begiratu dut.\noffGutxienez bi APIS etxebizitza-agentzia bisitatu ditut.\noffGutxienez 5 etxebizitza ikusi ditut.\noffBabes ofizialeko edo prezio tasatuko etxebizitzak eskuratzeko eta etxebizitzak zaharberritzeko moduaren berri izan dut.\noffOrdain nezakeen hileko kuota begiratu dut.\noffSalerosketaren eta hipotekaren gastuak kalkulatu ditut.\noffOrdain nezakeen etxebizitzaren zenbatekoa kalkulatu dut.\noffKutxabankera joan naiz.\noffJabegoaren erregistroan ohar soila eskatu dut (titularrak eta kargak).\noffKargarik badauka, eskritura baino lehen horiek kentzeko obligazioa sartu dut kontratuan.\noffAbekideen komunitateari ordainketen egoeraren oharra egitea eskatu diot.\noffKatastroko oharra eskatu dut.\noffErosle bat baino gehiago egonez gero, bakoitzaren titulartasunaren proportzioa argitu dut.\noffSalerosteko kontratua izenpetu baino lehen bankura jo dut.\noffKontratuan beren beregi ipini dut saltzaileak gainbalioa eta ekitaldiko hiri-lurraren kontribuzioa ordaintzen dituela.\noffEgun batzuk lehenago bankuarekin aztertzen ibili naiz notaritzan sinatzeko eta saltzaileari ordaintzeko unea.\nIzenpetzean agertzen diren eragileak\nHipoteka-maileguaren eskrituran agertzen den informazioa\noffNotaritzan izenpetzeko dagoen dokumentazioa (sinatu baino lehenagoko 3 lanegunen epearen barruan) aztertu dut.\noffEskriturak izenpetzerako beharrezko informazio guztia daukat.


Parte hartu - Apopilo Elkartea\nParte hartu Baztan jasangarri mantentzen!\nAPOPILO Baztango alojamenduetako bezeroentzako aholku arduratsuak eta jasangarriak:\nEuskara gure hizkuntza eta gure kulturaren zati bat da. Anima zaitez erratera, “Egunon –buenos días”, “kaixo-hola”, “agur-adios”.\nNaturaren oreka mantenduz goza ezazu. Animaliak ikusteko tartea utzi, beren habitat naturala errespetatuz.\nAhalik eta zabor gutxien sortzen saiatu zaitez. Ontzi birziklagarriak eta bilgarririk gabeko produktuak aukera itzazu.\nUra eta energiaren gisako natur baliabideak, neurriz erabili. Gogoratu, ondasun urriak direla.\nBertako produktuekin konprometituta dauden jatetxeak, aukeran hobe!\nMasifikazioa dagoen tokien ordez, toki lasaiagoa aukeratuz, ziur gehiago gozatuko duzula.\nIbilaldietan ez bota zaborrik. Zurekin eraman itzulixka bukatu arte, edo zabor-edukiontzia aurkitu arte. Saiatu zaitez, atzean zure hanka arrastoa bakarrik uzten. Ahal bada, utzi kotxea (oporretan bederen!) aukeratu oinez edo bizikletan ibiltzea.\nGure oihanak eta bazterrak bisitatzen badituzu, saiatu zaitez ahalik eta kalte txikien egiten, gozatu inguruak hondatu gabe. Isiltasuna errespetatu. Naturak ahots propioak ditu. Entzuteak, gehiago ikasteko eta ezagutzeko aukera emanen dizu.\nIbili gure herrietako karriketatik barrena, galdetu gogoan duzun hori, eta ahal bada, Baztanen eta bertako lantegi eta artisauak, ekoitzitako produktuak aukeratu zure opariak edo oroigarriak erosterakoan. Gure kulturaren adierazpenak dira eta jakin ezazu bertako ekonomia mantentzen laguntzen ari zarela.


Tamaina Handia - Kalandraka: Urdin Txiki eta Hori Txiki\nZu hemen zaude: Literatura Haur eta Gazte Literatura Tamaina Handia - Kalandraka Urdin Txiki eta Hori Txiki\nTxikitzen zareteneanMatiasen ametsa\n2. EDIZIOA - abuztua, 2019\nTestua: Leo Lionni\nIrudiak: Leo Lionni\nEgun batean Ama Urdin erosketak egitera atera zen. “Geratu etxean”, esan zion Urdin Txikiri.\nBaina Urdin Txiki Hori Txikiren bila joan zen. Kaleaz bestaldeko etxean ez zegoen inor, ordea.\nAlde batera begiratu zuen, eta bestera eta alde guztietara,\nharik eta, bat-batean, izkina pasata, Hori Txiki aurkitu zuen arte!\nElkar besarkatu zuten pozaren pozez, behin eta berriro besarkatu ere…\nJutta Bauer aleman ilustratzaileari Urdin Txiki eta Hori Txiki liburuaz galdetzen diotenean, “maisu baten lan” tzat jotzen ohi du. Leo Lionnik paper zati xume batzuk eta zenbait hitz eraginkor erabiltzen ditu istorio amultsu bat kontatzeko. KALANDRAKAk maisu-lan hau berreskuratu zuen: nahiz eta 1959koa izan, garai hartan aitzindaria izan zen eta gaur egun ere erabateko indarra dauka. Istorioan nabarmentzekoa da proposamen plastikoaren samurtasun eta orijinaltasuna, esaldi bakun eta deskriptiboez osatutako testuarekin bikain ezkontzen dena.\nBi kolore txiki besarkada handi batean elkartzen dira, ohartu gabe kolore berri bat osatu dutela; hori dela eta, ordea, inork ez ditu ezagutzen. Negarraren bidez, jatorrizko kolorera itzultzen dira, eta guraso eta adiskide guztiekin batera ospatzen dute. Hala, geroztik gama kromatiko berriak sortzera jolastuko dira.\nKontakizun honen itxurazko sinpletasunaren azpian, adiskidetasuna, xalotasuna, identitate indibiduala eta kolektiboa goraipatzen dituen istorioa dago. Aldi berean, hasierako irakurleek kolore, tamaina eta norabideei buruzko arte-ikasgai bat jasotzen dute. Gure garaietara ekarrita, Leo Lionniren ikaskizuna da pertsonen arteko desberdintasunek garrantzirik ez dutela, eta benetako ardurak elkartasuna eta elkar ulertu eta bizitzea direla.


2022ko martxoaren 2 eta 3an egingo da Ficoban Go Mobility by MUBIL feria - Artikulua - Gipuzkoa ETORKIZUNA ORAIN\n2022ko martxoaren 2 eta 3an egingo da Ficoban Go Mobility by MUBIL feria\nEkimena Europa Hegoaldeko erreferentziazko hitzordu bezala egonkortu da, eta mugikortasun berriaren balio kate guztiko eragileak elkartuko dira bertan.\n2022ko martxoaren 2 eta 3an, Go Mobility by MUBIL feriak bere hirugarren edizioa egingo da Ficoba Irungo Erakusketa Azokan, “mugikortasun berriaren orain eta etorkizuna” lemapean. Erakusketa industrial hau MUBIL Fundazioak bultzatzen du, Ficobaren laguntzarekin, eta Gipuzkoako Foru Aldundiaren eta Eusko Jaurlaritzaren babesa du. Bertan, mugikortasun berriko balio kate guztiko eragileak elkartzen dira, merkatuan dauden soluzio teknologikorik aurreratuenak aurkezten dituztenak. Jabier Larrañaga MUBIL Fundazioko presidenteak ekitaldiaren garrantzia azpimarratu du, izan ere, "lurraldea mugikortasun berriaren mapan kokatzen laguntzen du, Europa hegoaldean erreferentziazko hitzordu bihurtu baita topaketak. Feriak sekulako ekarpena egiten du ezbairik gabe, MUBIL erakundeak Euskadirako eta Gipuzkoarako bultzatzen duen mugikortasun berriari buruzko agenda zabaltzeko funtsezko erreminta baita".\n2018 urtean egin zen lehenengo ediziotik, mugikortasunaren sektorea asko aldatu da, eta Euskadin eta Gipuzkoan hainbat ekimen gauzatu dira, hala nola MUBIL bera (www.mubil.eus), Mugikortasun Berriaren Zentroa eta Mugikortasun Berriaren Poloaren epizentroa, Etorkizuna Eraikiz foru ekimenaren babespean sortua. Sektoreak izan duen bilakaera hori azokaren izenean bertan islatu da, eta hemendik aurrera Go Mobility by MUBIL izena izango du. Horrela, ikustarazi nahi da hitzordu hau MUBIL enpresak bultzatutako mugikortasun estrategiaren erakusleihoa dela, bai eta sektore horretako ekosistema osoarena ere, non Gipuzkoak eta Euskadik balio kate osoan zehar banatutako industria sare esperientziadun eta berritzailea duten.\nHala, azoka topagune gisa finkatzea espero da erreferentziazko enpresentzat, Europa mailan puntakoak diren teknologia zentroentzat, kluster dinamiko eta espezializatuentzat, talentua biltzen duten unibertsitateentzat, lanbide heziketako zentroentzat, ekintzaileentzat eta startup-entzat, bai eta mugikortasunean irtenbide berritzaileak definitzen eta hedatzen aitzindari diren eragile publikoentzat ere. Mugikortasunaren eraldaketa ere kontzeptu berri batean islatu da, eta kontzeptu horrek ez du soilik iraunkortasuna azpimarratzen, baizik eta mugikortasuna funtsezko lau ezaugarrik definitzen duten jarduera gisa ikusten du: garbia, konektatua, segurua eta irisgarria.\nLau irizpide horiek kontuan hartuta, Go Mobility by MUBIL topaketaren hirugarren edizioak merkatuaren azken berrikuntzak erakutsiko ditu, ikuspegi industrial eta digital bikoitzetik, eta Europa Hegoaldean erreferentziazko hitzordua izaten jarraitzeko helburua izango du, oraingo eta etorkizuneko mugikortasun jasangarriaren ekosistemako eragile guztientzat. Era berean, balio erantsi handiko trukeak sustatzeko, proiektu berritzaileak bultzatzeko eta lurraldearen eraldaketa industriala bultzatzeko topagune bihurtu da dagoeneko ekitaldia, eta horretan sakontzea bilatuko da.


Arriaga Antzokiak Max Sarien XXXIV. edizioa hartuko du - Deia\nArriaga Antzokiak Max Sarien XXXIV. edizioa hartuko du\ndeia.eus 30.09.2021 | 04:00\nArriaga Antzokiak Max Sarien XXXIV. edizioa hartuko du B. U.\nBilboko Arriaga Antzokiak Max Sarien XXIV. edizioa hartuko du datorren urriaren 4an. Zehazki, 20:00etan ospatuko da eta TVEko 2. kanalean zuzenean jarraitu ahal izango da. Udalak jakinarazi duenez, SGAE Fundazioak antolatzen du baina Bilboko Udalak, Arriaga Antzokiak eta Kultura eta Kirol Ministerioan laguntzen dute, Arte Eszenikoen eta Musikaren Institutu Nazionalaren (INAEM) bidez.\nTVEko 2. kanalak eskainiko du ekitaldia, zuzenean, 20:00etan, eta RTVE Play dekoan.\n2001ean espazio berean eta 2007an Euskalduna Jauregian ospatu ondoren, Maxak Bilbora itzuli dira, historian hirugarren aldiz, eta Calixto Bieitok hartuko du berriz ere zeremoniaren pisua (2006an Bartzelonako edizioan egin zuen bezala), Estatuko arte eszenikoen sektorean arreta jartzeko ezinbesteko hitzordua bilakatuz.\nHogeita laugarren edizio honetako berrikuntza guztiak gaur aurkeztu dira Arriaga Antzokian egindako prentsaurrekoan. Bertan izan dira hizlari Juan Mari Aburto Bilboko alkatea, Oskar Castaño 'Garbitxu', Euskadiko SGAE Kontseiluko presidentea, Rubén Gutiérrez, SGAE Fundazioko zuzendari orokorra eta Calixto Bieito, Arriaga Antzokiko eta XXIV. Max Sarietako zuzendari artistikoa.\nJuan Mari Aburto Bilboko Alkateak eskertu egin du SGAE Fundazioaren aukera eta Bilboren aldeko apostua. "Eskerrik asko Bilbo eta Arriaga Antzokiaren alde egiteagatik" esan du Aburtok, "geurea den zerbait bezala bizitzen ari gara eta lan talde ezberdinak jo ta ke ari direla lanean jakin badakit, alegia, ekitaldia arrakastasua izan dadin". Bide batez, Calixto Bieito eta Arriaga Antzokia osatzen duen lan taldeari zuzendu da: "Antzokia, egin zenezaketen aukerarik onena da, izan ere, Estatu mailako zein nazioarteko gunerik garrantzitsuenetariko bat dugu; historiaz, arimaz eta Bilboko izaera propioaz bustia, gainera".\nBere hitzetan, alkateak Udalak kulturaren alde egiten duen saiakera etengabea azpimarratu du ere: "ekitaldi hau sektore kulturalarentzat sekulako abagunea da, eta gure aitorpena da. Aski ezaguna da arte eszenikoen aldeko gure apostua. Bilboko hiriaren estrategia da, hiriburua arte eszenikoen, sormenaren eta sustapen kulturalaren ardatza bilakatu, alegia. 'Bilbao Kultura 365' leloari jarraituz gaineratu du kultura nahi dugu urteko egun guzti-guztietan".\nEsker on horiekin batera, Oskar Castaño 'Garbitxu'k "Udalaren babesa eta kulturaren aldeko apustua" azpimarratu ditu, " kulturan sinesten duen adierazgarritzat" baloratuz. "Laguntza hori ardatz estrategikoa da herritarrentzat, eta antzerkia, dantza eta kultura gu guztiontzako bizimodu bilakatzea errazten du. Lan honen guztiaren ondorioz Bilbo Antzerki eta Dantzaren Hiriburu bilakatuko da urriaren 4an, alegia, MAX Sarien banaketarekin, hirugarrenez, eta azkena ez izatea espero dugu" aitortu du Garbitxuk. "Eskerrak eman nahi dizkizuegu harrera egiteagatik, eta sari hauek beste behin ere hiri osoa distiraraztea eta argiztatzea espero dugu benetan", gaineratu du antzerkigileak.\nOrri-markagailuak banatuko dira Etxebarrin.\nZinemakumeak gara! ekitaldiaren 26. edizioa Bilbora helduko da urrian.


Arabako piperra – Mantala\nEzagutzen ditugun piper eta pipermin barietate guztiak jatorriz Erdialdeko Amerikakoak dira. Zenbait aurkikuntza arkeologikok erakusten dutenez, olmekek jada k.a. 5.500 urtean lantzen zituzten piperminak (chilli hangoentzat). Kristobal Kolonek bere lehen bidaian zera aipatu zuen: «Piperbeltza bezain mina den landare bat, bertakoek otordu guztietan jaten dutena».\nXVI. mendean, Mundu Berritik ordura arte ezezagunak ziren landare asko iritsi ziren: piperra, artoa, tomatea, patatak eta abar eta berehala Europa osoan zabaldu ziren. Europarren ahosabai sentikorrek hasieran ez zuten gustuko piperminek sortutako azkurea, baina garai hartan inportatutako espeziak oso garesti saltzen zirenez, berrogeita hamar urte baino gutxiago pasatuta, pipermina etxean kontserbatzaile eta koloratzaile gisa erabiltzeko alternatiba merke bihurtu zen. Hala, piperbeltzaren ordez pipermina erabiltzen hasi ziren «txiroen espezia» gisa.\nGaur egun, pipermina munduan gehien lantzen den espezia da eta, Erdialdeko Amerikan zein Hego Amerikan, ezinbestekoa. Han, gehien ezagutzen, kontsumitzen eta estimatzen diren munduko prestaketa gastronomikoetako batzuk osatzen dituzte. Dena den, oraindik ere Mexikokoa da pipermin kultura aurreratuena. Hogeitik gora barietate dauzkate, batzuk oso minak eta besteak ez hainbeste. Euskal Herrian, pipermin gozo eta min mota asko daude (piper txorizeroa, Ibarrako Piparrak, Ezpeletako Piperra, Arabako piperra eta abar) eta gure gastronomiako plater txalotuenetako batzuk egiteko funtsezkoak dira.\nPiperrak gaur egun planetako edozein tokitan lantzen diren espezie arruntenak dira, alde handiagatik. Zenbait kalkuluren arabera, gaur egun, mundu osoan 3.000 barietate baino gehiago daude. Piper guztiak patataren familiako capsicum generoan sartzen dira, tomatea eta patata bera bezala. Hogeita bost bat espezie daude capsicum bezala katalogatuta eta horietako bost «etxekotu» egin dituzte nekazaritza arloan erabiltzeko.\nBarazki gisa erabiltzeko, pareta mamitsuenak dituzten barietateak aukeratu dituzte eta, espezia gisa erabiltzeko fruitu oso finak, estuak eta lehortzeko errazak ematen dituzten espezia minak. Pipermin hitza piper min barietate guztiak biltzeko erabiltzen da, edozein forma, kolore, neurri edo mintasun maila dutela ere.\nPiperminak barrutik hutsak dauden fruituak dira. Kanpoko paretak haziak gordetzen ditu eta horiei eusten dien ehunean, karen izeneko masa argi eta hanpatuan, kapsaizina dago. Kapsazina da piperminei zapore mina edo ez hain mina ematen diena. Erredura sentsazioa eragiten du eta gure ahoko usaimenaren zein beroaren errezeptoreak martxan jartzen ditu, baina toki askotan plazer gastronomiko nabarmena ere eragiten du. Piperminen itxura min horrek eragin zuen Kolonek piper deitzea, nahiz eta benetako piperbeltzarekin (piperazeoen familiakoa) batere zerikusirik ez duten.\nPiperminaren kapsazina kopurua barietarearen araberakoa da, baita landarearen hazkuntza baldintzen (tenperatura altuek eta lehorteak ekoizpena handitzen dute) eta heldutasun mailaren araberakoa ere (mintasun maila handiena fruitu berdea kolorez aldatzen hasten denean izaten du). Adituen ustez, substantzia hori zomorroek landarea ez jateko babes neurri gisa sortzen dute. Dena den, txoriei ez die eragiten kapsazinak. Haiek fruituak jaten dituzte, baina trukean haziak zabaltzen dituzte.\nEzagutzen ditugun pipermin guztiak Capsicum annuun espeziekoak dira. Lehortzen uzten diren barietateen artean, ajiak, txileak, paprika, piperrautsa, kaiena, piper txorizeroa, Ezpeletako Piperra, Ibarrako Piparrak…\nArabako piperrak kolore berde bizia dauka, zati batzuetan beltzarekin nahastua, eta piper luzeen artean tamaina handikoa denez, nahikoa haragi dauka. Ikuste hutsarekin zaila da horietako bat mina den edo ez aurreikustea eta, teoria asko zabaldu diren arren, inork ez ditu segurtasun osoz bereizten ahoan nabarmentzen hasten den arte. Udan, fresko kontsumitzen da, zerrenda txikitan zatituta, entsaladan jateko eta gisatuei olioarekin batera erreta botatzeko. Haragi gehiena daukatenak erre egiten dira eta oliba olioarekin edo gatzarekin zerbitzatzen dira. Erretakoan, potetan gordetzen dira eta lehortu ere egiten dira, piperrautsa egiteko.\nArabako piperra Arabako sukaldaritzako elikagai oso ezaguna da. Fresko jateko ohitura handia dago eta plater askoren gozagarri gisa erabiltzen da. Arabako sukaldaritzako plater ezagunenetakoa diren barraskiloak prestatzeko, piperminak ezinbestekoak dira, errezetari lurralde horretan hain gustukoa duten ukitu mina emateko.\nArabako piperra apirilaren eta maiatzaren artean landatzen da eta uda bukaeran biltzen da, udazkeneko lehenengo hozteen aurretik. Fresko kontsumitzeko, berde biltzen dira, pixkanaka, tamaina egokia daukatenean. Erreta edo lehorrean kontsumituko badira, bedaxkan heltzen uzten zaio, azalera guztia gorria izan arte.\nAraba osoko baratze txikietan hazten dituzte; batez ere, Arabako Errioxan. Pipermin minagoak nahi izanez gero, kontuan hartu behar da hazten diren bitartean ur gutxiago bota behar zaiela, eta baratze berean beste piper espezie batzuk edo pipermin gozoak baldin badauzkagu, mina beste landareetara zabal daitekeela, polinizazio gurutzatuaren bidez edo ureztatzeko erabiltzen den uraren bidez.\nARABAKO PIPER ETA HEGALUZE OGITARTEKOA\n12 piper, 200 gr hegaluze oliba-olioan,\n240 gr ogi integral eta oliba-olioa.\nPiperrak garbitu eta ondo lehortu.\nSukaldeko paperarekin erretilu edo plater bat prestatu.\nZartaginean olio-zurrusta bat bota eta baratxuria gorritu.\nBaratxuriak atera eta piperrak, txigortu arte, zartaginera gehitu.\nPiperrak sutatik atera eta lehen prestatutako paperaren gainean jarri.\nPiperrak gatz-lodiarekin ondu.


DOAKO ALEA - ALE KOPURUA: 4.200 - GURE UDALAREN INFORMAZIOA - 15. URTEA - APIRILA 2018 - 216. ZK.\nNEKAZARITZA SOZIALEKO PROIEKTUA\nJoan den martxoaren 14an, Behargintza-Enkartur Enpresa Proiektuen Lehiaketaren 9. edizioko sariak erabaki ziren. 4. orr.\nBalmasedako azken Aste Santua arrakasta itzela izan zen berriro ere, eta milaka pertsona bildu zituen gure kaleetan. 5. orr.\nApiril honetan Martin Mendia pasealekuko eta ondoko zubietako argiak berritzeko lanak, besteak beste, egingo dira. 8. orr.\nLaburki Gizarte Larrialdietarako Laguntzen eskariak (GLL) 2018ko lehen seihilekorako Gizarte Larrialdietarako Laguntzak lortzeko eskarien epea apirilaren 30ean bukatuko da. Eskatzaileek konpromisoa hartu beharko dute urte osoan egingo diren etxeko ekonomiaren inguruko ikastaroetan parte hartzeko. Informazio gehiagorako, etorri HAZera (Markes plaza 2).\nABIAN DA BALMASEDA NEKAZARITZA SOZIALE\nProiektuaren izena "La Rotura" da\nUdal-zergak ordaintzea 2018 ekitaldiko zerga hauen borondatezko ordainketa apirilaren 2tik ekainaren 4ra bitartean egin ahalko da: Olanak, Bide publikoa okupatzea, Herri-lurrak, Pasabideak, Mahaiak eta aulkiak, Espaloiak gurutzatzea eta Trakzio mekanikodun ibilgailuak. Helbideratutako ordainagiriak maiatzaren 2an kobratuko dira. Ordainagiriak Kutxabank, La Caixa, Laboral Kutxa edo Banco Santander bidez ordain daitezke, zergadunen etxeetara bidali diren inprimakiak aurkeztuta. Inprimakiak galdu edo etxera heldu ez badira, HAZen kopia eskatu ahalko da. HAZen (Markes plaza 2) ere ordaindu ahalko da, txartelarekin edo eskudirutan. Diru-sarrera borondatez egiteko epea amaitu ondoren, zorrak premiamendu-prozeduraren bitartez eskatuko dira, % 20ko errekarguarekin eta berandutze-interesekin; gainera, kasu bakoitzean sortutako kostuak ere ordaindu beharko dira. Erroldak udal-ediktuen oholean egongo dira ikusgai.\nMartxoaren 28an BalmasedActiva elkarteak Graziako Andra Maria kalean duen mintegia inauguratu zuen, "La Rotura" izeneko proiektuaren oinarri izango diren bi ildoetako bat. Plan hori nekazaritza sozialean oinarritzen da. Langabeek diseinatu dute langabeentzat, enplegua sustatze aldera eta berritzailea da Euskadin. Gaur-gaurkoz, zazpi pertsona sartu dira berriro lan-merkatuan.\nLorezaintza zentroa eta mintegia Mintegi hori da proiektuaren ildo apaingarriena; espero da gero eta handiagoa izatea ahal den heinean, kostuak murrizteko eta hurbil dauden merkatu eta azoka gehiagotara iristeko. Zerbitzu berri horrek erraztasun mota oro du lore eta landareen alderdi dekoratiboenaz gozatu nahi dutenentzat. Etxez etxe banatzeaz gain, landarea jasotzen da eta mintegian bertan aldatzen da, etxean endredoak saihesteko. Hurbil zaitez eta galdetu zalantzak; atsegin handiz lagunduko dizute.\nBaratzeko ekoizpena "La Rotura" proiektuaren barne, BalmasedActiva elkarteak beste jarduera-ildo baten alde egin du, tokiko produktuen baratzeko ekoizpena ardatz hartuta. Hori gauzatu ahal izango da El PeĂąuecon dagoen 4 hektareako lursail bati esker; eremu horretan lau berotegi jarri nahi dira (1.480 m2 inguru) eta beste 7.000 m2 erabili nahi dira kanpoan landatzeko. Apirilaren amaiera aldera berotegietako bi landatuta egotea espero da, eta maiatzean kanpoan erein ahal izatea, klimatologiaren arabera, betiere. Lehenengo uzta ekainerako espero da; km 0 erako salmenta estreinatuko da, eta gutxitik gehiagora joango da, har daitekeenaren arabera. Egunean bertan jaso eta besteak beste saltoki txikietan, jatetxeetan, ikastetxeetan eta bertako azoketan saltzeko sistema bat izango da, kostuak murriztuz eta produktuaren freskotasuna bermatuz. "Baratzetik mahaira" izan liteke lema, kontsumitzaileek ziur jakin baitezakete erosten dituzten barazkiak bertakoak eta bildu berriak direla, freskotasunaren bermea dutela, alegia. Hortaz, balio erantsia izango dute gure etxeetara iristeko distantzia\nhandiak egin behar izaten dituzten beste elikagai mota batzuen aurrean. Halaber, landaketa-metodoaren oinarria jakinduria tradizionala izango da, produktu kimikoak saihestuko dira, hondakinak birziklatuko dira eta konposta sortuko da, baratzea modu organikoak ereingo da... Elkarteak tokiko eta euskaldeko saltokiei galderak egin dizkie etorkizuneko ekoizpenak zer harrera izango duen jakiteko. Oso baikorra izango dela aurreikusi da eta gogorarazi digu barazkiak ezingo direla aurkitu gure asteroko azoketan, eskualdean eta Balmasedan egunero martxan dauden saltoki txikietan baizik. Jakina, barazkiak eskainiko dituzte Enkarterrik kanpo antolatutako azoka jakin batzuetan, helmen-eremua handituz eta produktu eratorriak sortuz, ahal izanez gero. Proiektu hori hazteko eta handitzeko asmoz sortu da, eta etorkizuneko aukeretatik sor daitezkeen salmenta-gune edo desbideratze berriak bilatzen ditu. Nolanahi ere, tokiko produktuen freskotasunari eta nekazaritza tradizionalari eutsiko zaio, baina erronka eta ideia berriei muzin egin gabe. Gainera, uste dute sasoiaren arabera eta beharrek gora eginez gero esku gehiago beharko direla. Horrek esan nahi du pertsona gehiago sartu ahal izango direla lan-merkatuan.\nLa Rotura "La Rotura", Bizkaiko Foru Aldundiko Enplegua, Gizarte Inklusioa eta Berdintasuna Sustatzeko Sailak, Balmasedako Udalak eta BalmasedActiva elkarteak berak, babestutako lankidetza-hitzarmen publiko-pribatu da. Azpimarragarria da La Caixaren laguntza eta, nola ez, Elkarteko zein hortik kanpoko pertsonen aholkuak eta laguntza. La rotura berezko espresioa da Balmasedan, eta gure eskualdeko beste\nACTIVA ELKARTEAREN EKO PROIEKTUA leku batzuetan ere erabiltzen da; gure aitona-amonen nekazaritzari buruz hitz egiten digu. Mendia "hautsi" egin behar izaten zen familia hornitzeko tokiko produktuekin baratzea landatzeko. Proiektu horren logotipoak babarrun-landarea erakusten du lorean; hori oso tradizionala da gure sukaldeetan eta gure udalerriaren ordezkagarri da. Batetik, loreak sinbolizatutako apainketa-ildoa dugu, eta, bestetik, landareak berak azaltzen duen baratze-ildoa. Irudia biribil berde baten barruan dago, ekonomia zirkularra adierazteko, hondakin organiko berdeak berrerabiltzea, konposta ekoitzita balioa emanez. Izan ere, berriro lurrera itzuliko da modu naturalean aberasteko.\nEnplegu Arloak antolatutako lan aurreko tailerrak\nBalmasedActiva BalmasedActiva Balmasedako langabeen elkartea da, eta helburu du pertsona horiek eta gizartea dinamizatzea soldata duina duen enplegu egonkorra bilatzeko. Gizarte-bazterkeriako egoeran dauden langabeetan jartzen du arreta batik bat, lanmerkatuan sartzea zailagoa baita haientzat, gainerako langabeak albo batera utzi gabe. Ahal den heinean beren hondar-alea jarri nahi dute arazoari beste ikuspegi batetik aurre egiteko. Arazo horri beste ikuspegi batetik egin nahi diote aurre, gizarte osoa tartean sartuta, bide sortzaileagoen alde eginda eta lankidetza publiko-pribatua sustatuta, alde guztiek espiritu proaktiboa izanez beti. Prestakuntza da talde horren beste oinarrietako bat. Lanpostuan bertan, in situ, lortzen den prestakuntzaren alde lan egiten du, "La\nMintegia Rotura" proiektuak erakusten duen moduan. Horretarako, beren bazkideak aktibo eta berritzaile izatera animatzen dituzte, Elkartearen filosofian funtsezkoa baita hori. Horrez gain, boluntario asko dituzte uste dutenak ahaleginarekin, jarraikitasunarekin eta ilusioarekin pixkanaka-pixkanaka gauza asko lor daitezkeela. Laguntzeko denbora librea duten kanpo-aholkulariak, gazteak edo erretiratuak; guztiak dira ongietorriak. Ia 200 bazkide dira eta ez dute ideia faltarik. Langabeziaren aurkako bo-\nrrokan hondar-ale bat direla uste arren, motibazio handia dute eta ez dira gelditzen. Lagundu nahi baduzu, ekarpenik egin nahi baduzu edo ideiaren bat landu nahi baduzu, etor zaitez Enkarterri etorbidea 13 helbidean duten bulegora (anbulatorioaren aurrean) edozein arratsaldetan (17:0019:00). Oraingoz, egiten ari diren guztiari buruzko informazioa aurki dezakezu Facebooken duten orrian. Laster izango dute prest proiektuaren eta BalmasedActiva elkartearen web-orria ere.\nUdaleko Enplegu Arloak lan aurreko tailerren programa bat jarri du abian, horietan parte hartzen dutenak lan-merkatuan sartzeko asmoz. Laguntza eskainiko da eta pertsona bakoitzaren alderdi psikosozialak eta profesionalak landuko dira bere prestakuntzaren ibilbidean edo lan-ikaskuntzan, lan-bitartekaritza egingo da enpresekin eta norbere konturako negozio-ideia garatu nahi dutenei bultzada emango zaie, autoenplegua sustatuz. Gaitasun pertsonalak eta profesionalak hobetzeko alderdiak, prestakuntza-mailakoak, gizartean eta komunitatean parte hartzekoak eta inguruko baliabideak ezagutzekoak landuko dira, besteak beste. Tailerrak etenik gabe gauzatuko dira 2018an. Informazio gehiago nahi duten edo izena eman nahi duten langabeak posta elektronikoz (balmalan@balmaseda.eus) edo telefonoz (946801002) jar daitezke harremanetan.\nAplikazioen lehiaketa, sari garrantzitsuekin Bizkaiko Foru Aldundiak BiscayTIK, Beaz eta Seed Capitalen bidez, BiscayApp lehiaketa abian jarri du enpresa eta partikularrentzat, mugikorretarako aplikazioen arloko ideiak saritzeko. Garatu gabeko aplikazioak, garabidean daudenak edo jada funtzionatzen dutenak izan daitezke. Hautagaitzak aurkezteko azken eguna ekainaren 30a izango da. Parte hartzeko nahikoa da 18 urtetik gora izatea eta aplikazioa edo ideia kategoria hauetakoren batean sartzea: Silver Economy, Data Intelligence, Energia eta Manufaktura Aurreratua. Edozein kasutan, ideia originala izan beharko da. Zilar-ekonomiak (Silver Economy) adineko pertsonen sektorean jaio diren aukerak jorratzen ditu. Data Intelligence edo informazio erabilgarria ateratzeko datuak aztertzea hainbat sektoretan gero eta indar handiagoa hartzen ari den etorkizuneko joera da. Energiari dagokionez, energia-baliabideak modu eraginkorragoan erabiltzeko, garapen iraunkorrari ekarpena egiteko edo eguneroko ekologikoago bat lortzeko balio dezakeen aplikazio bat duzu? Bukatzeko, Manufaktura Aurreratua 4.0 industria da. Horren xedea da industria-prozesuak digitalizatzea makinen eta adimen artifizialaren arteko interakzioaren eta baliabideen optimizazioaren bitartez. Irabazle nagusiak 10.000 € eta Beaz Seed Capital eta BiscayTIK Fundazioaren babesa jasoko du, aplikazioa negozio bihurtzeko. Kategoria bakoitzeko irabazleek 2.000 € jasoko dituzte. Informazio gehiago lortzeko, joan lehiaketaren webgune ofizialera: app.biscaytik.eu.\nENPRESA PROIEKTUEN 9. LEHIAKETAKO SARIAK Baditugu jada Behargintza-Enkartur Enpresa Proiektuen 9. Lehiaketako emaitzak. Lehiaketa honen helburua da gure eskualdean autoenplegua sustatzea, aberastasuna sortuz eta enpresa hasiberriei lehen pausoak ematen lagunduz. Honako hauek izan dira Gazteen ataleko saridunak: 1. saria: Beronor Eficiencia Energética SL. Balmasedan dute egoitza eta berokuntza–ekipoak eta energia berriztagarriak instalatzen eta mantentzen dituzte. 2. saria: Peluquería Eva Fernández. Zallan du egoitza. Helduen atalean, berriz, bi proiektu sari-\ndunak Balmasedakoek sustatutakoak izan dira. 1. saria: GVW Galla Vanworks. Furgonetak kanperizatzeko proiektua. 2. saria: Ingune. Lursailaren ingeniaritza-proiektua, azterlan topografikoak, azterlan geoteknikoak, etab. Saridunek honako baldintza hauek bete behar dituzte: egoitza soziala eta lantokia Enkarterrin izatea, eta oraindik sortu gabe baldin badaude sari-banaketarako sortzea eta behar diren agiriak aurkeztea bi hilabetean, 2018ko martxoaren 14an epaimahaiak erabakia hartu zuenetik zenbatzen hasita.\nBa al dakizu Enplegu Sailak zer egin dezakeen zugatik? Balmasedako Udaleko Enplegu eta Ekonomiaren Sustapen Sailaren jarduera nagusia enplegua sustatzea eta tokiko garapena bultzatzea da. Horretarako, hainbat bide landu dira; batik bat, honako hauek: - Herritarrei aholkularitza eskaintzea besteen konturako enpleguaren arloan. Enplegu Zentroarekin batera lan egiten du, eta zentro hori Lanbide-Euskal Enplegu Zerbitzuaren laguntzailea da (Martin Mendia 15, etxabea. Ordutegia: astelehenetik ostegunera: 09:00etatik 14:00etara eta 15:30etik 18:00etara. Ostiralak: 09:00etatik 14:00etara). - Autoenplegua sustatzea, enpresak sortzearen arloan aholkuak emanez: eratzeko eta abian jartzeko izapideei buruzko informazioa, laguntzei eta diru-laguntzei buruzko informazioa, forma juridikoak, negozioplana... - Udalerriko langabeen enplegagarritasuna hobetzeko prestakuntza, pertsonei egungo lanmerkatuan perspektiba hobeekin kokatzen laguntzeko. · Lanerako prestakuntza doan, lan-merkatuan sartzea errazteko. · Novia Salcedo bekak: Udaleko sailetan ordaindutako prestakuntza praktikoa, prestakuntzan\nEnplegu Sailaren egoitza esperientzia profesionalik ez duten 30 urtetik beherako gazteentzat. · Gaztedi Enkarterri bekak: ordaindutako prestakuntza praktikoa eskualdeko enpresetan. - Enpresei informazioa eta laguntza ematea laguntzei eta diru-laguntzei, jardunaldiei, legedia interesgarriari eta abarri buruz. - Udaleko enplegu-poltsa kudeatzea, eskualdeko enpresekin balizko lan-eskaintzetan bitartekaritzan arituz. - Enpresen mintegia kudeatzea: Elkarwork Guneko bulegoak (Pio Bermejillo 38). - Balmasedako merkataritza dinamizatzea, Merkataritza Dinamizatzeko Bulegoaren bitartez.\n- Diru-laguntzak izapidetzea eta jarraipena egitea udalerriko enplegua sustatzearen arloan. Balmasedako Udalak kudeatzen ditu Lanbideren "Tokiko Enplegu Ekintzak" deituriko eskualdeko diru-laguntzak. Horien xedea da enplegua sortzera bideratutako proiektuak abian jartzea, garapen sozioekonomikoan eragina izan dezaten eta enplegu-aukerak eskaini ditzaten. - Udalak autoenpleguaren arloan eta besteen konturako kontratazioan ematen dituen diru-laguntzak kudeatzea. Informa zaitez Balmalanen: balmalan@balmaseda.eus; tel.: 946801002; helbidea: Pio Bermejillo 38, etxabea.\nOstiral Santuko eszena batzuk Pedro Salinasek, Balmasedako Gurutze-bide Biziduna elkarteko presidenteak, prentsaurrekoan esan zuen moduan, Gurutze-bidea Aste Santuaren aurretik hasi zen, eta begirada guztiak eguraldian jarrita zeuden. Hala ere, iragarpenak gorabehera, Ostegun eta Ostiral Santuan eguraldia onbera izan zen gure hiribilduarekin, eta antolatutako jarduera guztiak eragozpenik gabe egin ahal izan genituen. Bi egun horietako antzezpenek ehunka urte dituen tradizio bat erakusten diote munduari, eta Balmaseda mapan jartzen du. Aurten, ibilbidean zenbait aldaketa egin dira, eta hori betiko gogoratuko da. Seigarren egonaldia, Veronika, haur itsua eta Mariak agertu zirenekoa kontatzen duena, gasolindegi inguruan egin zen, Alde Zaharreko lau kaleak banatzen diren tokian; beste edizio batzuetan, toki horretan bigarren\nerorialdia antzezten zen. Bigarren erorialdi hori San Severino plazara eraman zen, lehen hirugarren erorialdia egiten zen tokira; hirugarren hori San Joan plazara eraman zen. Bukatzeko, zortzigarren egonaldia, emakume errukitsuen agerpenari buruzkoa, Legarda Markesaren plazan egin zen. Aldaketa horien xedea izan da toki zabalagoak eta askotarikoak erabiltzea, gure herriko kaleetan egiten den Gurutze-bide Biziduna ikustera etorri ziren pertsonek hobeto ikusteko erorialdiak eta egonaldiak. Helburu berarekin, Ostiral Santuko goizean, pantaila erraldoia jarri zen San Joan plazan; bertatik egun horretako antzezpen osoa ikusi ahal izan zen, elkartearen webgunean ikus zitekeen modu berean. Webgune horrek aipamen berezia merezi du; izan ere, gure Aste Santua gure mugetatik kanpo ezagutarazte-\nko funtsezko tresna izan da. Lehen aipamena Odei, Xabi eta Txabiri dagokie; haiei esker, sarrerak Internet bidez saldu ahal izan ziren eta mundu guztiak antzezpenak streaming bidez ikusi ahal izan zituen, baita bestelako informazioa eskuratu ere. Aurten, webgunea profesionalizatu egin da, eta laster eduki guztiak ingelesez, alemanez eta frantsesez ikusi ahal izango dira, modu are intuitiboagoan. Aurtengo edizioan, gainera, proba pilotu bat egin da, boluntario gazteekin, hiribilduko aparkalekuei buruzko zuzeneko informazioa emateko; izan ere, hori izan ohi da Balmasedara Aste Santuaz bertatik bertara gozatzera etortzen direnen eragozpen nagusietako bat. Aurten, Gurutze-bidea Kalbario mendian bukatu zen. Agertoki hori Arte Ederretako masterreko ikasle talde batek apaindu zuen, dekanordearen koordinazioarekin; agertokia ingurunean integratu zuten, eta antzezpenen une gorena izan zen. Aste Santua bukatu ondoren, Javier María Santa Coloma Memoriala Argazki Lehiaketa ederra gogora ekarri nahi dugu; apirilaren 30era arte parte har daiteke garrantzi handia hartu duen lehiaketa horretan. Azpimarratu beharra dago aurtengo deialdiaren kartelak aurreko urteko edizioko bigarren sariduna duela oinarri, José Luis Rodríguez Moránek egindakoa, alegia. Lerro hauetatik, esker ona agertu nahi diegu ehunka balmasedarri, erakutsi duten ahalegin, sakrifizio eta ilusio guztiagatik, Gurutze-bide Biziduna Elkartearen eskutik aurten ere gure hiribilduan Aste Santu bikaina antolatu eta haren distira gero eta urrunago zabaltzeko. Eskerrak, halaber, pertsonaiei, ordena publikoaz arduratu diren boluntarioei, atrezzoari, Kolitza abesbatzari, Bibliako pertsonaien izenak zituzten pintxoen edizio berezia antolatu duen Hostebali, saltokiak abagunerako dekoratu dituen BalmaDendari..., bai eta herri baten Pasio gisa deskriba daitekeen ekitaldia antolatzeko beren ekarpentxoa egin duten pertsona guztiei ere.\nBalmasedako Gurutze-bide Bizidunaren argazki lehiaketa tematikoaJavier María Santa Coloma memoriala (V. edizioa) Apirilaren 30era arte aukera dago Balmasedako Aste Santuko emanaldietan ateratako argazkiak aurkezteko, Balmasedako Gurutze-bide Bizidunaren argazki lehiaketa tematikoa- Javier María Santa Coloma memorialerako. Lor daitezkeen sariak oso handiak dira. Irabazleari, 1.000 euro; bigarrenari, 500 euro, eta hirugarrenari, 300 euro. Gainera, tokiko lanik hoberenari 200 euroko accesit bat emango zaio. Gurutze-bide Biziduna elkarteak antolatu du lehiaketa, eta lanik hoberenekin erakusketa bat egingo du, joan den urteetan guztientzako irekia izan dena, Pasioaren Interpretazio Zentroan. Partaide bakoitzak lau lan aurkeztu ahal izango ditu gehienez, 30x40 cm-ko 300 ppp RGB formatuan eta jpg formatuan 10eko erresoluzioarekin. Argazki bakoitzak izenburua eduki beharko du jarrita, eta “Lanak” izena duen karpeta baten barruan sartuko da. “Datuak” izeneko beste karpeta batean, partaidearen datuak jarriko dira. Bi karpetak karpeta nagusi batean sartuko dira, autorearen izena daramana, eta helbide elektroniko honetara bidaliko dira: fotograficoviacrucisbalmaseda@gmail.com Epaimahaiak ekainaren 1ean hartuko du erabakia, eta sariak ekainaren 15ean emango dira, 20:00etan, Pasioaren Interpretazio Zentroan. Informazio guztia elkartearen webgunean dago: http://viacrucisbalmaseda.com/es/.\nLaburki Entzunaldia Mª Dolores Aguirre musika-zentroan Aurten, Mª Dolores Aguirre musika-zentroak apirilaren 21ean egingo du urteroko entzunaldia. Klaret Antzokian izango da, 18:30ean.\nBoinas La Encartada Museoko jarduerak Boinas La Encartada Museoak Tokien eta Monumentuen eguna ospatuko du apirilaren 18an; goizean, ibilbide gidatua egingo da, museoan bertan, Balmasedako Alde Zaharrean eta Gazteluko Muinoan (apirilaren 22an). Bisitak 8 euro balio du eta toki mugatuak daude; erreserbatzeko, deitu 946800778 zenbakira. Bilbotik autobus bat aterako da 9:30ean, Bizkaiko gure historia-ondarea ezagutzera hiriburutik datozenentzat. Arropa eta oinetako egokiak eramatea gomendatzen da.\nElizako organoa berritzeko kontzertua Kolitza Abesbatzak, Kolitza Gazterekin eta Bilboko Kontserbatorioko Ganbera Laukotearekin batera, kontzertu bat emango du San Severino elizako organoa konpontzen laguntzeko. Kontzertua apirilaren 28an izango da, eta zero ilara irekiko da nahi duenak 5 euroko ekarpena egin dezan xede horrekin. Hitzordua 20:15ean izango da, San Severino elizan.\nZinema Klaret Antzokian EL HILO INVISIBLE Apirilaren 13an: 20:00 Apirilaren 15ean eta 16an: 19:30 Generoa: drama, erromantzea. Zuzendaria: Paul Thomas Anderson. Aktoreak: Daniel Day-Lewis, Vicky Krieps, Lesley Manville. 12 urtetik gorakoentzat. Gerraondoko Londresen, 1950ean, Reynolds Woodcock jostun famatua eta haren arreba Cyril britaniar modaren buru dira; Koroako kideak eta garaiko emakumerik dotoreenak janzten dituzte. Egun batean, Reynolds ezkongabeak neska gazte gozo bat ezagutu du; laster bere musa eta maitale bihurtuko da. Ondorioz, maitasunak hankaz gora jarriko du ordura arte kontu handiz kontrolatu eta planifikatutako bizitza. LADY BIRD Apirilaren 20an: 20:00 Apirilaren 21ean: 22:30 Apirilaren 22an eta 23an: 19:30 Generoa: komedia dramatikoa. Zuzendaria: Greta Gerwig. Aktoreak: Saoirse Ronan, Laurie Metcalf, Lucas Hedges, John Karna, Beanie Feldstein. 12 urtetik gorakoentzat. “Lady Bird” izenez deitzea nahi duen ikasle gazte bat Kalifornia iparraldera joan da bizitzera, institutuko azken urtea egiteko. Gazteak artea maite du eta ekialdeko kostan bizi nahi du; bere bidea aurkitzen saiatuko da eta amaren itzalpe babesletik kanpo bere burua definitzen saiatuko da.\nEL HIJO DE BIGFOOT Apirilaren 28an: 19:30 Apirilaren 29an: 17:00 Generoa: animazioa, familia-komedia. Zuzendaria: Ben Stassen, Jérémie Degruson. Haurrentzat, batez ere. Adam 13 urteko mutil bat da; egun batean, arraro sentitzen hasten da, ilea azkar-azkar hazten zaio eta oinak izugarri handitzen zaizkio. Orduan jakingo du amak sekretu bat ezkutatu diola: Adam Bigfooten semea da. Urteak daramatza basoan ezkutatuta, familia eta bere burua HairCo enpresatik babesteko; HairCo enpresa erraldoiak Bigfoot aurkitu nahi du bere DNA bereziarekin esperimentuak egiteko. Hala, mutila bilaketa ausart eta epiko batean abiatuko da, aita aurkitzeko eta Bigfootek ezkutatzen duen misterioa ezagutzeko. Adam gazteak Bigfooten botereak jaso al ditu oinordetzan?\n“Chefs” komedia Balmasedara iritsi da\n"Del clásico al cine" Bilboko Ganbera Orkestrak eta Abesbatzak "Del clásico al cine" (Klasikotik zinemara) izeneko kontzertu bat eskainiko du maiatzaren 5ean, Daniel Garayren zuzendaritzapean. 20:00etan izango da, Klaret Antzokian, eta sarrerek 10 euro balioko dute. Bach, Elgar, Morricone, Pergolesi, Fauré eta beste askoren lanak entzun ahal izango dira.\nYO, TONYA Apirilaren 27an: 20:00 Apirilaren 28an: 19:30 eta 22:30 Apirilaren 29an eta 30ean: 19:30 Generoa: drama, biografikoa. Zuzendaria: Craig Gillespie. Aktoreak: Margot Robbie, Sebastian Stan, Allison Janney, CaitlinCarver. 16 urtetik gorakoentzat. Tonya Harding izan zen lehiaketa batean axel jauzi hirukoitza egiten lehen patinatzaile estatubatuarra, 1991ean. Hala ere, izotz gaineko arrakastak ez zion bizitza pertsonalean zoriontasuna bermatu.\nIkusleen eta kritikaren arrakastaren ondotik, Klaret Antzokira iritsi da “Chefs” antzezlana. Azkenaldian moda-modan dagoen sukaldaritza-mun-\nduari buruzko satira bat da, eta aukera ematen dio Yllana konpainiari beren armategi komiko guztia erakusteko. Momentuko bi chef hoberenak munduko sukaldari hoberenaren zetro prestigiotsua lortzeko lehiatzera deitzen dituzte: “Diamantezko lapikoa”. Lehiaketako arauak argiak dira: konfiantzazko sukaldari-laguntzaile bat besterik ezin dute eduki, platerak zuzenean prestatu behar dituzte etorritako ikusleen aurrean, eta azken horiek erabakiko dute nor den irabazlea.\nHain irrikatua den titulua lortzeko, beren talentu guztia erakutsi beharko dute, eta beren sorkuntzarik bikain, zaporetsu eta irudimentsuena prestatu beharko dute. Saltsa eta merenge artean, chefek, beren ego neurrigabeez eta laguntzaileez lagunduta (aurkaria saboteatzeko ahaleginak eta bi egingo dituztenak), lehiaketa borroka-zelai bihurtuko dute. Eros itzazu sarrerak lehenbailehen (8 euro aldez aurretik eta 10 euro leihatilan); apirilaren 14an izango da, 20:00etan.\nBertsolaritzako eskolarteko topaketa\nBalmasedak bertso topaketa egiten du urtero, ikastetxeen laguntzarekin. Bertan, ikasleek ikasturtean zehar ikasi eta landutako guztia erakusten dute. Martxoaren 23an eskolarteko ekitaldi horren bederatzigarren edizioa egin zen. Hauek izan ziren parte-\nhartzaileak: Mendia LHIko eta Zubi Zaharra Ikastolako 6. mailako ikasleak eta Balmaseda BHIko DBHko 1. mailako ikasleak. Talde bakoitzak aldez aurretik eskoletan prestatutako bertsoa abestu zuen Klaret Antzokiaren agertokian.\nEkitaldia Jon Martínez bertsolariak bideratu zuen eta Zallako eskolako bi bertsolari gaztek ere parte hartu zuten: Jon Ucelay eta Imanol Arrutia. Jardunaldiari amaiera borobila emateko, ikasle guztiek Garoa Arizmendirekin abesteko aukera izan zuten.\n2018ko Bizkaiko Bertsolari Txapelketa Balmasedan\nBizkaiko Bertsolari Txapelketaren udaberriko fasea maiatzaren 14tik 26ra bitartean egingo da. Eskualde guztietako 78 bertsolarik parte hartuko dute, 13 saioetan sailkapena jokatuta. Saioetako bat Balmasedan izango da; zehazki, maiatzaren 6an, 17:30ean, Klaret Antzokian. Saio horretan sei gazte\nhauek parte hartuko dute: Aitor Bizkarra Ruiz (Abadiño), Aritz Landeta Terceño (Getxo), Igor Galarza Intxausti (Abadiño), Iñaki Lersundi Arrizabalaga (Ondarroa), Ion Barrocal Besga (Trapagaran) eta Ion Ander Urkiaga Egidazu (Zornotza). Leihatila saioa hasi baino ordubete lehenago irekiko da. Sarrera orokorrak 3 euroko prezioa izango du; kideek, berriz, 2 euro ordainduko dituzte; eta 16 urtetik beherakoentzat sarrera doakoa izango da. Finalaren ondoren, urrira arte itxaron beharko dugu inprobisazio eta asmamenezko erronka honen irabazlea ezagutzeko, orduan hasiko baita udazkeneko fasea.\nIGO: Euskarazko irakurketa sustatzea\nMaiatzaren 31ra arte, Irakurri, Gozatu eta Oparitu (IGO) egitasmoan parte hartu ahal izango da. Irakurzaletasuna bultzatzea du helburu, bereziki euskarazkoa. Lehen pausoa irakurtzea da. Horretarako, udal-liburutegira joan eta euskarazko liburu bat maileguan hartu besterik ez da egin behar. Itzultzean, fitxa soil bat beteko da, lanaren inguruko iritzia emanez, eta liburuzainak Maruri liburudendan erabiltzeko erosketa-txeke bat emango digu. Azken pausoa beste liburu bat oparitzea izango da, txekeari esker % 35 merkeagoa izango dena. Apiril eta maiatz bukaeran irakurketa-fitxa bete dutenen artean 30 euroko bono bat zozkatuko da, euskarazko lanak erosteko. Ekainaren 15era arte erabili ahal izango da.\nLaburki El Pobalera irteera euskaraz Udaleko Euskara zerbitzuak irteera bat antolatu du El Pobaleko Burdinolara, 4 eta 11 urte bitarteko haurrentzat. Maiatzaren 5ean izango da; 09:30ean irtengo dira Balmasedatik, eta 14:00etan itzuli. HAZen eman behar da izena apirilaren 16tik 20ra, eta jarduerak 5 euro balio du, larunbatetako ludotekan izena emanda daudenentzat izan ezik; doan da haientzat. Erregutzen dizuegu partaideek hamaiketakoa, euria egitekotan zira, arropa erosoa eta eguzkitako krema emana eramateko, eta ez dezatela eraman dirurik, sakelekorik edo bestelako jostailu elektronikorik. Plazak mugatuak dira.\nEuskaraldia ekimenaren aurkezpena Datorren apirilaren 26an, 19:00etan, Kultur Etxean, Euskaraldia egitasmoaren aurkezpena egingo da. 2018ko azaro eta abendu arteko 11egunetan, euskaldunen hizkuntza-ohituretan eragiten saiatzea da kontua, harreman sozialetan euskara gehiago erabil dezaten. Alde batetik, euskara ulertzen duten guztiekin euskaraz hitz egiteko ardura hartuko dutenak egongo dira (Ahobizi delakoak), eta, bestetik, euskara ulertzen dutenek ardura hartuko dute besteak beraiei euskaraz egitera gonbidatzeko (Belarriprest).\nGurasolagun jarduerak Gurasolagun egitasmoak familian euskara sustatzea du helburu, eta honako hauek izango dira hurrengo jarduerak: -Maiatzaren 11n, zirku-tailerra: 4 urtetik gorako haurren familientzat. 17:00etan izango da, Sodupeko Kultur Etxean. -Ekainaren 8an, perkusio tailerra: plazak mugatuak dira. 18:00etan izango da, Turtziozko Kultur Etxean.\nLaburki Hurrengo ohiko osoko bilkura Hurrengo ohiko osoko bilkura maiatzean izango da. Hileko lehen ostegunean, maiatzaren 3an, izango da, 17:00etan. Ohikoa denez, gaiak udaletxeko lehen solairuko osoko bilkuren aretoan landuko dira.\nHerritarren partaidetza Life proiektuan Klima-aldaketari egokitzeko Life Good Local Adapt Europako proiektuaren barneko herritarren partaidetzako lehen bilera oso dinamikoa eta parte-hartzailea izan zen; 30 pertsona baino gehiago etorri ziren. Eskerrak eman nahi dizkiegu beren ekarpena egin nahi izan zuten balmasedar horiei. Apirilaren 18an azken bilera egingo da. Kultur etxean izango da, 18:30ean. Interesa duen edozein pertsona etor daiteke bilerara, proiektu garrantzitsu honekin bat egitera.\nMasaje linfatikoa Masaje linfatikoa gure sistema immunologiakoaren aliatu handia da, gure gorputzak sortzen dituen hondakinak kanporatzeko lagungarria baita. Masaje suabe hori Emakumearen Etxean ezagut dezakezu, Berdintasun Sailak zati batean diruz laguntzen dituen saioei esker. Apirilaren 19an berriro eskainiko dira, goizeko ordutegian eta 32 euroren truke. Ezinbestekoa da aldez aurretik ordua eskatzea.\nDoako zerbitzu juridikoa Berdintasun Sailak aholkularitza juridikoko doako zerbitzua eskaintzen du astelehenetan, txandakako ordutegian. Eskatu ordua Emakumearen Etxean informazio gehiago jasotzeko. Hauek izango dira zerbitzuaren ordutegiak: -Apirilaren 23an, 09:30etik 12:30era. -Apirilaren 30ean, 16:30etik 19:30era.\nARGITERIA BERRIA PASEALEKUAN ETA BESTE LAN BATZUK Argiteria Aurreikuspenen arabera, apiril honetan bertan amaituko dira Martin Mendia pasealekuan eta ondoko zubietan (El Millonario zubia eta Epaitegiko zubia izenez ezagunak) argiteria berritzeko lanak. Eremu horretan led argiak jarri ziren, baina ikusi dugu ez direla nahikoa, haien artean itzalguneak sortzen direlako. Hori aintzat hartuta, 50 w-ko eta argi neutroko (4.000 K) 33 led luminaria berri jarriko dira, Enkarterri etorbidean daudenen antzerakoak. Kenduko diren kale-argiak beste eremu batzuetan jarriko dira, non zerbitzu hobea eman ahal izango duten. Hobekuntza-lan horiek egiteko aurrekontu osoa 5.075,10 eurokoa da.\nEta Salinillas futbol-zelaiari dagokionez, apiril honetan beste bi modulu aurrefabrikatu jarriko dira bertan, aldagela gisa erabiltzeko.\nArbiz y Barriosko pistaren konponketa Era berean, led teknologiako bost kale-argi berri jarri dira Balmaseda BHI-ra igotzeko aldapan. Eta lan horiek aprobetxatu dira linea elektrikoa lur azpian sartzeko.\nKirol-instalazioak Azken asteotan, La Baluga eta Salinillas futbol-zelaietan hobekuntza-lanak egin dira. Lehenengoan modulu aurrefabrikatuak instalatu dira, jokatzen duten bi taldeen aulkiak zelaian bertan egon daitezen, beste leku batzuetan bezala.\nBizkaiko Foru Aldundiak 18.430 euroko diru-laguntza eman du Arbiz y Barriosko pista konpontzeko. Zehazki, ibilbidearen bi puntu asfaltatu dira, eta eremu horretako areka bat bete da. Guztira, 27.208 euro bideratu dira lan horiek egiteko.\nBeste lan batzuk Edizio hau amaitzerako, Santa Clarako haurrentzako parkean integrazio-zabu bat instalatzen ari dira. Zabu hori gurpil-aulkia erabiltzen duten haurrek erabili ahal izango dute.\nCittaslow-ren nazioarteko argazki lehiaketa Cittaslow bizi-kalitatearen aldeko udalerrien sareak (Balmaseda bertako kide da) Green Photo Contest argazki lehiaketa antolatu du. Parte hartu nahi dutenek "green citizen" bat izatearen esanahia islatzen duen argazki bat egin, hitz gutxirekin deskribatu eta Instragramera igo behar dute, #greencitizencontest #cittaslow etiketak erabilita; besterik ez. Egilearen izen-abizenak ere jarri beharko dira, bai eta Balmaseda udalerrikoak direla ere. Nahiago baduzu, helbide honetara bidali dezakezu zure argazkia: euoffice@cittaslow.org. Argazkian norbait agertzen bada, pertsona horren baimena atxiki be-\nharko da derrigorrez. Lehiaketa apirilaren 27an amaituko da, eta lan onenak Digital Green Exposition erakusketan jarriko dira ikusgai. Erakusketa Palazzo dei Sette (Orvieto, Italia) jauregiko Cittaslow Internacional aretoan instalatuko da, Bruselako Aste Berdean (maiatzaren 21etik 25era). Maiatzaren 16an, arratsaldeko 18:00etan, sarituentzako ekitaldi berezia egingo da, Cittaslow International HQ-k asteazkenetan antolatzen dituen topaketen barnean. Udalerrien sare hori 1999an sortu zen Italian, Slow Food filosofia tokiko udalerrietara zabaltzeko eta horiek\nbizi onaren kontzeptura gerturatzeko helburuarekin, eguneroko bizitzan praktikatzeko.\nMANKOMUNITATEA HEZKUNTZA Hondakinen zerbitzua kontratatzea\nEnkarterriko Mankomunitateak onartu egin du hiri-hondakinak bildu eta garraiatzeko zerbitzua eta zerbitzu eta hornidura osagarriak kontratatzeko espedientea. Lizitazio hau Balmasedarekin batera egingo da aurten, eta errefusaren, organikoaren eta papera-kartoiaren gaikako bilketa barne hartuko ditu. Horrez gain, errefusaren alboko kargako edukiontziak berritu beharko dira (oso hondatuta daude), baita papera-kartoiarenak ere. Pleguetan beste prestazio osagarri batzuk ere zehaztu dira, esaterako: merkataritza-hondakinen bilketa berezia; edukiontzien parkearen garbiketa, mantentze-lanak eta zaintza; ontzien hornikuntza, aldatzeko eta puntu berrietan jartzeko; eta sentsibilizazio-kanpainen garapena. Kontratuak zortzi urteko iraupena izango du, eta beste bi urtez luzatu ahal izango da.\nIkastolarekiko hitzarmena berritzea moduluak finantzatzen ez dituen Ikastolaren gastuak finantzatzeko. Ikastolak, bere aldetik, euskara sustatzeko konpromisoa hartzen du, hala bere esparruan nola Udalak xede horrekin sustatzen dituen proiektuetan. Horretarako, Alkatea eta Ikastolako batzorde nagu- Euskararen Erabilerasiaren Lehendakariaren ren Plan Nagusia egitearteko sinadura. ko eta ondoren garatzeko prozesuan aktiboki Martxoaren 23an, 2018rako parte hartu beharko du, Euskarahitzarmen berri bat sinatu zuten ren Aholkularitza Kontseiluko kiUdalak eta Zubi Zaharra Ikastode gisa. Era berean, Udalak ikaslak. Hitzarmen horren bidez, tetxeko instalazioak erabili ahal Udalak gehienez 45.000 euroko izango ditu, baldin eta libre baekarpena egiteko konpromisoa daude. hartzen du, hezkuntza-itunaren\nOnetsi da Mankomunitatearen aurrekontua Enkarterriko Mankomunitateko Batzorde Nagusiak hasiera batean onartu zituen ekitaldi ekonomiko honetarako aurrekontuak, EAJ eta AEI (Asociación Electoral Independiente) taldeen aldeko botoekin, PSE taldearen abstentzioarekin eta KZ (Karrantza Zabala), ZB (Zalla Bai) eta EH Bildu taldeen aurkako botoekin. Aurrekontuen guztizko zenbatekoa 4.233.273,51 eurokoa da. Eusko Jaurlaritzak 394.829 €ko dirusarrera egitea aurreikusten da, hauetara bideratuta: adikzioen zerbitzua, KIUB, gizarte-larrialdietarako laguntzak eta euskara. Aldunditik 641.579,60 €ko diru-sarrerak aurreikusten dira. Euskara bultzatzeko, I. mailako Udalaren Etxeko Laguntza Zerbitzua eta II. eta III. mailetako\nMendekotasunaren arloko Etxeko Laguntza garatzeko eta zorro-dekretuko Gizarte Zerbitzuen Euskal Sistemako Zerbitzuak eskaintzeko baliatuko dira. Aurrekontuek 1.360.679,67 €ko diruekarpena jasoko dute Mankomunitateko udalek eginiko transferentzietatik. Zenbateko hori gastu arruntak eta langileak finantzatzeko eta askotariko zerbitzuak emateko erabiliko da (Udalaren Etxeko Laguntza Zerbitzua; Gizarte Mendekotasunaren arloko Laguntza; arratoiak hiltzeko, desinfektatzeko eta intsektuak hiltzeko lanak; etab.), baita El Karpineko mantentze-lanak eta obrak egiteko ere.\nTratu txarrak jasaten dituzten emakumeei arreta emateko III. tokiko protokoloa Enkarterriko Mankomunitateak aho batez onetsi du etxeko tratu txarren biktimen eta sexu-indarkeria jasan dutenen arreta hobetzeko Erakunde Arteko Jarduera eta Koordinazioaren III. Tokiko Protokoloa. Protokolo hori eguneratzeko eta onesteko zeregina Mankomunitatearen Berdintasun Planean sartzen da, eta helburu gisa du etxeko tratu txarren biktima diren\neta sexu-indarkeria jasan duten emakumeei laguntza zuzena ematen dieten udal- eta eskualde-bitartekoen arteko koordinazioa hobetzea, emakumeoi babes eta arreta integrala bermatzeko osasun-, polizia- eta gizarte-arloetan. Laguntza eskatzen duten emakume horien seme-alabei, baldin eta Mankomunitatearen lurralde-esparruan bizi badira.\nHorrez gain, beste 1.745.790 € ere badaude, hiri-hondakinak biltzeko, garraiatzeko eta tratatzeko zerbitzuaren tasatik jasotakoak. Gastuen kapituluan nabarmentzekoa da euskara sustatzeko eta erabiltzeko partida (156.000 €), gizartearen eta hezkuntzaren arloko eta arlo psikosozialeko esku-hartzearena (74.110 €), Udalaren Etxeko Laguntza Zerbitzuarena (474.564 €) eta Mendekotasunaren arloko Etxeko Laguntza Zerbitzuarena (178.100 €). Gainera, horiekin batera, zorro-dekretuan ezarritako gizarte-zerbitzu berrien erabiltzaileei erantzuteko 150.506€ko funts ekonomikoa egongo da. 50.000 € bideratu dira, halaber, El Karpin zentroan inbertsioak egiteko.\nLaburki Haurreskolako matrikulazio-epea Hurrengo ikasturtean Haurreskolako zerbitzua erabiltzeko matrikulazio-epea apirilaren 30etik maiatzaren 11ra bitartean irekiko da. Haurreskolaren lokalak eta funtzionamendua ezagutzeko interesa dutenek ate irekien jardunaldira joan ahal izango dute. Apirilaren 18an izango da, 17:00etatik 18:30era bitartean. Haurreskola Presa Encimera kaleko 7. zenbakian dago. Informazio gehiagorako, deitu 946800762 telefonora.\nTurtziozko abereazoka Maiatzaren 1ean (asteartea), abeltzaintza- eta nekazaritzaazoka egingo da Turtziozen. Ekitaldia Turtziozko Udalak, Enkarturrek eta BBK Gizarte Ekintzak antolatu dute. Bertan, eskualdeko aberearrazen erakusketaz (behiak, zaldiak, ardiak, hegaztiak), villano arrazako txakurraren VII. lehiaketa monografikoaz gozatu ahal izango dugu eta postuak ere egongo dira (taloa, txorizoa, etab.)\nBarik txartela eskuratzea Aldizkariaren aurreko alean jakinarazi genuen txartela Bizkaiko Garraio Partzuergoaren Sodupeko bulegoan eskuratu daitekeela (Galarraga kalea 20-A helbidean). Hala ere, telefono-zenbaki okerra argitaratu genuen. Hauxe da zuzena: 946855000.\nSALTOKI BERRI BAT ETA BERRIRO IREKIKO DIRENAK Dª Concha\nIkastaroak merkatarientzat Irekita dago CECOBIk Balmasedan emango dituen tailerretan izena emateko epea. Tailerrak Balmasedan izango dira eta saltoki txikiei zuzenduta egongo dira: -Zozketak eta promozioak (2 ordu). Egun bakarrean egingo da eta maiatzean izatea aurreikusten da. Bertan, alderdi hauek landuko dira: zozketa bat egitearen helburuak, nola antolatu, lege-oinarri zuzenak nola idatzi, kudeaketa errazteko zer tresna erabili, etab. -Eragineko sormena martxan, entrena ezazu zure muskulu sortzailea (4 ordu). Ekainean egitea aurreikusten da eta bi egunetan egingo da. Bertan, proaktibitateranzko jarrera-aldaketa eta motibazioa landuko dira, ikuspegi sortzailetik. Informazio gehiago jaso edo izena eman nahi izanez gero, deitu 946801002 telefono-zenbakira edo idatzi odc@balmaseda.eus helbidera (galdetu Mirenlarengatik). Taldeak osatu eta tailerrak egin ahal izateko, beharrezkoa da gutxienez 10-12ko taldeak egotea.\nMerkataritza Bulego Teknikoaren ordutegia Merkataritza Bulego Teknikoak zerbitzu emango du Balmasedako Elkarwork Gunean (Pío Bermejillo 38), 09:00etatik 14:00etara, honako egun hauetan: astelehen, astearte eta ostegunetan, eta asteazken batzuetan (apirilak 11 eta 25, eta maiatzak 2). Apirileko gainerako asteazkenetan eta ostiraletan zerbitzua Zallan egongo da. Merkataritza Bulego Teknikoak Eusko Jaurlaritzaren Turismo, Merkataritza eta Kontsumo Sailaren diru-laguntza jasotzen du.\nDª Concha Enkarterri etorbidea 31 helbidean dagoen ehun-denda berri bat da. Bertan, janzteko eta etxerako askotariko ehunak aurkituko dituzu, kalitate apartekoak eta prezio merkean. Gerturatu eta erosi aulkietarako tapizak, mahai-zapiak egiteko oihalak, errezelak, fantasiazko kuxinak edo kuxin normalak egiteko ehunak, gortinak (olanazkoak ere bai), edredoiak eta sofa-zorroak egiteko oihalak, janzteko garaiko telak, puntuzkoak, larruzko piezak... Baita moda-modako gauzak ere: kafe-zakuak apaintzeko, poltsak egiteko, etab. Horrez gain, beste hauek ere aurkituko dituzu: kremailera mota ugari, hariak (merke-merke), kamisetak apaintzeko txatalak, bakarrik edo zetarekin janzteko likrak, bainujantziak egiteko likrak, larruantz nautikoa kanpoalderako, etab. Zure sormena abian jartzeko imajina edo behar dezakezun guztia. Dª Conchak kalitate oneko edo oso oneko piezen eta diseinatzaileen hondarrekin lan egiten du, eta zatika edo metroka saltzen ditu ehunak. Oraingoz, astelehen goizetan eta igandetan bakarrik dago itxita. Deitu 636600958 telefonozenbakira eta galdetu zer egin dezakeen zuregatik.\nGeo Cocktail Kokteletan espezializatutako taberna honek ateak ireki ditu betiko lekuan, Martín Mendia 8 helbidean. Gerturatu eta ikusi koktelen eta mokadu hotzen karta berria. Negozioaren alma mater Jagoba Santestebanen azken sorkuntzak ikusiko dituzu bertan, baita askotariko delicatessen produktuak ere: sushia, Portugaleko gourmet latak, Enkarterriko gazta eta hestebeteak… Ostalaritza-lokal hau apustu argia egi-\nten ari da gure eskualdeko produktuen alde; hain zuzen, Karrantzako esnea, inguruko garagardoak eta bermuta, San Roque hotel-komentuko cava eta halakoak erabiltzen ditu. Webgune berria ireki dute (www. geococktail.es), eta Facebooken eta Instagramen ere aurki ditzakezu.\nDigital Pascual Berrogei urte beranduago, Imprenta Pascual negozioa sortu zen lekura itzuli da, Gaztelu kaleko 1. zenbakira, baina oraingoan izen berriarekin: Digital Pascual. Askotariko inprentako lanak egiten dituzte, offset nahiz digitalak: gutunak, emate-agiriak, gutunazalak, kartelak, liburuak, txartelak, liburuxkak, karpetak, kartel handiak… Eskaintzen dituzten zerbitzuei buruzko informazioa nahi izanez gero, deitu 688732355 telefonozenbakira edo idatzi pascual.fernando@gmail.com helbidera.\nTxutxeland Izenak berak adierazten duen moduan, Txutxeland litxarrerien lurraldea da. Hedegile 9 helbidean du lokala duela aste gutxitatik. Urtebetetzeetarako poltsak, jaunartzeko panpinak, jostailuak, izozkiak edo litxarreriaz eginiko tartak eskaintzen dituzte, askotariko gominola eta gozokiez gain. Dendak ordutegi zabala du; egunero, 10:00etatik 14:00etara eta 16:00etatik 21:00etara, eta asteburuetan gehixeago ere bai. Eskariak egiteko, deitu 661292306 telefonora. Lerro hauetatik, eskerrak eman nahi dizkiegu gure hiribilduko merkataritza-bizitzan parte hartzea erabaki duten ekintzaile horiei guztiei, eta ibilbide arrakastatsua opa diegu.\n-Erizaintzako laguntzaile tituluduna eta egoitzan esperientziaduna. Neure burua eskaintzen dut adinekoak beren etxean zaintzeko eta garbiketa-lanak egiteko. 670227500. -Emakumea haurrak edo adinekoak zaintzeko edo garbiketako lan bila. 632328356 (Emperatriz Pantoja). -Emakume bat lan bila dabil garbiketak egin edo adinduak zaintzeko. 688893043 (Elisabet).\nBalmasedako Emakumeen XVII. saria Espainiako Kopan\nSalmenta -Dutxarako txorrota osoa eta 1,40 zabalerako duta-itxitura saltzen dut. 666777510. -Yamaha 275 saxofoia salgai. Ia berria. 550 â‚Ź. Ortola zorroa eta BG arnesa opari (60 eta 25 euroan zenbatetsiak, hurrenez hurren). 637404136. -Etxe atxikia salgai Villanueva de Menan. 4 logela, sukaldea, 2 egongela, 2 komun, 2 automobiletarako garajea, txokoa eta lorategia. Gasolioko berokuntza. 200.000 euro. 679597404.\nEider Merino, beste ziklistekin\n-Auto txiki batentzako garaje-partzela bat alokagai San Lorenzo auzoan. Oso merkea. 653663887 (Javi).\nKolitza Saria txirrindulari-proba Aldizkariaren azken alean aurreratu genuen moduan, Balmasedako Txirrindulari Elkarteak apirilaren 15ean egingo du Kolitza saria txirrindulariproba. Kadeteen kategoriako lasterketa izango da, probintziala. 11:00etan hasiko da San Severino plazatik, eta Magdalenan amaituko da 12:30 aldera. 42,3 km egin beharko dituzte parte-hartzaileek La Herrera, Ibarra, Zalla, Otxaran edo Gobeon barrena.\nMaiatzaren 5ean (larunbata) Balmasedako Emakumeen XVII. Saria ospatuko da, kategoria guztietako emakumeentzako lasterketa. Elite kategoriako lasterkariek 3 bira emango dituzte Gobeo eta Otxarango gainaldeetatik, eta Abellaneda eta La herbosa gainaldeetatik igaro ondoren osatuko dituzte ibilbidearen 74 kilometroak. Junior kategoriakoak aldi batez gutxiago igaroko dira Gobeo eta Otxarandik beren ibilbideko 60 kilometroak egiteko, eta kadeteek bi bira baino ez dituzte emango Gobeo eta Otxarango pasabideetatik. Lasterketa 10:45ean hasiko da, eta, urtero bezala, Estatuko komunitate guztietako emakumeek hartuko dute parte. Gainera, aurten Emakumeen Saria apirilaren 8tik maiatzaren 26ra egingo den FĂŠminas Cofidis Espainiako Kopako egutegiko sei probetako bat izango da. Emakumeen txirrindularitza etengabe ari da hazten, baita zaleak ere.\n2018ko Eskolen Lasterketa Bueltan da Junior kategoriako estatumailako probarik onena: 2018ko Eskolen Lasterketa. Balmasedako Txirrindulari Elkarteak betiko helburuarekin antolatuko du: oinarrizko ziklismoa sustatzea. Apirilaren 29an egingo da, 10:30etan. Kasu honetan, lehiakortasuna albo batera utziko da,\neta eder eta gogorra den ziklismoan jarriko da arreta soilik. Lasterketan 9-14 urte arteko haurrek parte hartu ahal izango dute. Ibilbidea Mendia Eskoletan hasiko da, Kalbario kalean gora egingo du, Presa Encimera kaletik igaroko da eta abiapuntura itzuliko da berriro.\nJende ezagun ugari etortzen da Balmasedako Aste Santura. Irudian, Isabel Sánchez Robles (Gizarte Ekintzako foru-diputatua), Lorea Bilbao (Euskara eta Kulturako foru-diputatua), Angela Egia (Enkarturreko presidentea), Garbiñe Santamarina eta Txetxu Txarramendieta zinegotziak eta Álvaro Parro alkatea./ La Semana Santa de Balmaseda atrae a numerosas personalidades. En la imagen, Isabel Sánchez Robles (Diputada Foral de Acción Social), Lorea Bilbao (Diputada Foral de Euskera y Cultura), Angela Egia (Presidenta de Enkartur), los concejales Garbiñe Santamarina y Txetxu Txarramendieta y el Alcalde Álvaro Parro.\nBestelakoak Udaltzaingoak aurkitutakoak Apirilaren 9an, Udaltzaingoak honako hauek aurkitu ditu: giltzak, belarritako bat eta betaurrekoak.\nKZgunea apirilean Apirilean, KZgunea irekita egongo da goizez, astelehenetik ostiralera, 10:00etatik 14:00etara. Ikastaroak eta mintegiak -Libre Office tresna ofimatikoak: apirilaren 16tik 27ra, 9:00etatik 11:00etara. -Gmail. Posta elektronikoa baino askoz gehiago: maiatzaren 2an eta 3an, 18:00etatik 20:00etara. Gogorarazten dizugu zure gune pertsonaletik eguneratu ditzakezula zure datuak eta eman dezakezula izena, web orri honetan: www.kzgunea.eus/area-personal. Ez baduzu konturik, minutu gutxian sor dezakezu eta KZgunearen zerbitzu guztiez gozatu.\nTxangoa Pobalera: maiatzaren 5ean, 09:30ean, Euskara Zerbitzua. XVII Emakumeen Saria: maiatzaren 5ean, 10:45ean, San Severino plazan. Kontzertua: "Del clásico al cine": maiatzaren 5ean, 20:00etan, Klaret Antzokian. Bizkaiko Bertsolari Txapelketako saioa: maiatzaren 6an, 17:30ean, Klaret Antzokian.\nGreen Photo Contest lehiaketa: apirilaren 27ra arte, Cittaslow Gurutze-bide Biziduna gaitzat duen V. Argazki Lehiaketa - Javier María Santa Coloma memoriala: apirilaren 30era arte, Balmasedako Gurutze-bide Biziduna Elkartea. IGO: maiatzaren 31ra arte, udal-liburutegian. BFAren App-en lehiaketa: ekainaren 30era arte. Zinema: "El hilo invisible": apirilaren 13an 20:00etan; apirilaren 15ean eta 16an, 19:30ean; Klaret Antzokian. Antzerkia: "Chefs": apirilaren 14an, 20:00etan, Klaret Antzokian. Kolitza saria: apirilaren 15ean, 11:00etan, San Severino plazan. Ateak zabaltzeko eguna Haurreskolan: apirilaren 18an, 17:00etatik 18:30era, Haurreskolan. LIFE herritarren partaidetza-bilera: apirilaren 18an, 18:30ean, Kultur Etxean. Masaje linfatikoa: apirilaren 19an, goizean, Emakumearen Etxean. Zinema: "Lady Bird": apirilaren 20an, 20:00etan; apirilaren 21ean, 22:30ean; apirilaren 22an eta 23an, 19:30ean; Klaret Antzokian. Entzunaldia Mª Dolores Aguirre musika-zentroan: apirilaren 21ean, 18:30ean, Klaret Antzokian. Ibilbide gidatua Balmasedan: apirilaren 22an, 09:30ean, La Encartadan. "Euskaraldia" ekimenaren aurkezpena: apirilaren 26an, 19:00etan, Kultur Etxean. Zinema: "Yo, Tonya": apirilaren 27an, 20:00etan; apirilaren 28an, 19:30ean eta 22:30ean; apirilaren 29an eta 30ean, 19:30ean, Klaret Antzokian. Zinema: "El hijo de Bigfoot": apirilaren 28an 19:30ean; apirilaren 29an, 17:00etan, Klaret Antzokian. Elizako organoa konpontzearen aldeko kontzertua: apirilaren 28an, 20:15ean, San Severino plazan. Eskolen Lasterketa: apirilaren 29an, 10:30ean, Mendia Eskoletan.\nBalmasedako Udal Aldizkaria - 2018ko apirila


“Bideak” dokumentalaz gozatu genuen igandean | danbolin\n“Bideak” dokumentalaz gozatu genuen igandean\nAritz Ganboaren Bideak dokumentala ikusteko aukera izan genuen igandean Alondero Aretoan.\nEskerrik asko Xabier eta Aritz! Eta noski, dokumentala ikustera hurbildu zineten guztioi. Oso lan ona ikusteko aukera izan genuen, guztiz gomendagarria\nPrevious Article Gaztetxearen XXXII. urtemugak aurrera darrai\nNext Article 225. Lehengoen edo gure aurrekoen aitortza


Kalegorrian jaialdia, igandean Urretxun . Noticias de Gipuzkoa\nKalegorrian jaialdia, igandean Urretxun\nAinara Legardon, Amorante, Rrucculla eta Elcano Browning Cream-ek joko dute\nurretxu- Igandean Kalegorrian jaialdiaren seigarren edizioa egingo dute Santa Barbaran. Ainara Legardon, Amorante, Rrucculla eta Elcano Browning Cream-ek joko dute. Gainera, DJ Beirutek giroa berotuko du kontzertuen artean. Sarrera doan izango da eta laguntza-bonoak jarriko dituzte salgai.\nJaialdi hau Kalegorrian Urretxu elkarteak antolatu du, Udalaren, KKinzona irratiaren, gaztetxearen eta Santa Barbara aterpetxearen laguntzarekin.\nAurten, lehenengoz, kontzertu guztiak egun bakar batean izango dira. Eguraldi ona egiten badu aterpetxearen aurrealdean izango dira eta txarra egiten badu baseliza barruan.\nAinara Legardon bizkaitarrak 12.00etan joko du. Musikari honek rock alternatiboa jotzen zuen eta egun esperimentazioa atsegin du.\nAmorante (Iban Urizar) elgoibartarrak bigarrengoz parte hartuko du jaialdi honetan. Instrumentu asko jotzen ditu eta tradizio ezberdinetatik edaten du. Herrialde ezberdinetako musika tradizionalak bere egiten ditu. Bere kontzertua 13.15ean hasiko da.\nArratsaldekoak Beste bi kon-tzertuak arratsaldean izango dira. 18.00etan Rrucculla (Izaskun Gonzalez) bilbotarrak joko du. Electro-jazza jotzen du, bateriarekin.\nBukatzeko, 19.30ean Elcano Browning Cream taldeak joko du. Musika beltza da beraien proiektuaren zutabea eta Urretxun Bor Bor diskoa aurkeztuko dute. - A.Z.


Dunzio - Wikipedia, entziklopedia askea.\nDunzio, euskal mitologiako jainkoa da. Bere gurtza Akitania erromatarraren garaian Pirineo aldean zabalduta egon omen zen.\nBere izena Saint-Bertrand de Comminges herriko inskripzio batean aurkitu zen, Garona Garaia departamentuan.\nEz dugu bere ezaugarrien inguruko berririk.


Vidas enterradas — Kultura — Eibarko Udala\nTEATRO CORSARIO / Valladolid - L’OM-IMPREBÍS / Valencia - MICOMICÓN / Madrid - TEATRO DEL TEMPLE / Zaragoza\n“Vidas enterradas” da Cadena Ser-eko erreportaje batzuen izenburua. Zuzendaria, Javier del Pino, Conchi Cejudo eta Gervasio Sánchez. Dokumentalaren bidez, Gerra Zibilean eta frankismoan hildako pertsonen bizitza eta heriotza erreskatatuko dituzte. Istorio horietako protagonistek ez dute ia argazkirik gordetzen, baina oroitzapenek bizirik diraute semealabengan, bilobengan eta birbilobengan, bizilagunengan eta lankideengan. Hamarkada batzuen ondoren, eurek hausten dute isiltasuna biografia horiek kontatzeko, historian isildutako istorio horiek.\nSARRERA: 12€ 8,50€


2013-06-17 miscellaneous Uncategorized @eu\nAspaldi utzi zion Googlek bilatzaile huts izateari. Oraingoan, garatu dituen betaurreko digitalez ariko gara, antza, 2013 amaieran merkaturatuko dituenak. Proiektu erakargarri bezain beldurgarria Googlek eskaintzen dizkigun ehunka produktu eta zerbitzuetako gehienak doakoak dira edo, behintzat, ez dugu dirurik ordaintzen trukean; baina bada ordainik, jakina. Izan ere, zerbitzu hauen erabileraren bitartez, guri buruzko informazio pila helarazten […]\nGoogle Drive, sorpresarik gabe eta gure datuen jabe\n2012-04-25 Uncategorized @eu\nAtzo Googleek Googlee Drive zerbitzua aurkeztu zuen, Dropbox, Sky Drive eta Ubuntu One zerbitzuei aurre egiteko helburuarekin. Honela, 5GBeko disko gogor birtual bat dugu Googleen zerbitzarietan. Esan beharra dut, Googleek ateratzen dituen produktu gehienak probatzea gustokoa dudala, eta hauetako asko egunero erabiltzen ditudala. Beraz, Google Drive probatzeko irrikatan nengoen (gaur egun Dropbox eta Ubuntu One […]\nGoogle Drive apirilan gure artean\n2012-04-02 Uncategorized @eu\nNahiz eta, Googleen aldetiik konfirmaziorik ez izan, sarean zehar, hil honetan Google Drive zerbitzua gure artean egongo delaren zurrumurrua zabaldu da. Google Drive, Dropbox, iCloud, Ubuntu One Â eta hodei zerbitzua ematen duten aplikazioei aurre egiteko sortu du Googleek. Zurrumurruak diotenez, doako zerbitzuak 5GB eskeiniko ditu eta diru gutxiren truk hau zabaltzeko aukera izango dugu. Dirudienez, […]\nGuk pribatutasuna galdu, haiek dirua irabazi\n2011-12-14 Uncategorized @eu\nZuri buruz zuk zeuk baino gehiago dakien norbait dago. Ez dakizu non dagoen, ezin duzu ukitu, baina kontatzen diozun guztia gordetzen du. Ikaragarria da Internetek biltzen duen eduki kopurua. Hau dena kudeatzeko, beste batzuen artean, Google bilatzailea sortu zen. Honi esker, bilatzen ari garen informazioa era azkar eta eroso batean aurki dezakegu Sarean. Denbora epe […]


Rock oinarria dauen diskoa aurkeztu dau Hara!-k - bizkaie.biz\nRock oinarria dauen diskoa aurkeztu dau Hara!-k\nDabi Piedra\t2018-10-18 12:32 Musikea\nEguneroko arazo eta ardurei euren ikuspegitik begiratzeko ahalegina egin dabe Errotak lanean (Baga-Biga).\nMikel Arrieta eta Jon Kirru Iparragirre, diskoa aurkezteko ekitaldia hasi baino lehen | Ikusi handiago | Argazki originala\nHara! hirukote ondarrutarraren bigarren diskoa da Errotak, baina aldaketa handiak egon dira lan batetik bestera. Izan be, Jon Kirru Iparragirre da hasierako hirukotetik geratzen dan bakarra, eta, orain, kide barri bi ditu: Mikel Arrieta baxu jolea eta Aitor Lazkano bateria jolea.\nGanerakoan, baina, betiko estiloari eutsi deutso Hara!-k, Jon Kirru Iparragirre beste talde batzuetan ebileneko eraginak nabarmenak dira. Iparragirrek berak azaldu dauenez, rocka dago Errotak diskoaren oinarrian, baina rock edegia da, konplexurik bakoa: Beste estilo batzuetan sartu-urtenak egiten doguz, gero rockera bueltetako. Batez be, 1990eko hamarkadako rockaren eragina dauka lan barriak. Dana dala, abesti batzuetan pop estilora be jo dabe.\nEguneroko gauzei begiratu deutsie diskoak dakarzan zortzi kantetan, baina ikuspegi subjektibotik, Iparragirreren arabera. Kritika politikoa, gai sozioekonomikoak, genero ikuspegia eta abar lantzeko abiapuntua izan dira eguneroko bizipenak. Emozinoa transmitiduten ahalegintzen gara, musikea eta berbak buztartuta lortzen dan emozino hori, ganeratu dau Iparragirrek. Sinpletasunera jo dabe, abestien arimara.\nErrotak diskoko doinu ilun baina indartsuak begiz be jasoko ditue zaleek. Izan be, Leire Urrutiak egin dau azalaren diseinua, diskoaren maminagaz bat datozan kolore baltz eta gorriak nahastauta. Mutrikuko AME estudioetan grabau dabe Errotak, Axular Arizmendi teknikariaren laguntzinoagaz.\nZuzeneko kontzertu batzuk be lotuta daukaz Hara!-k. Zemendiaren 2an aurkeztuko ditue disko barriko kantak Zarauzko Putzuzulo gaztetxean, eta, hil horren 24an, Donostian joko dabe. Abenduan, Durangoko Azokako Ahotsenea gunean izango dira.


Mundu erreala — Eibar.ORG | Eibarko peoria\nHemen zaude: Hasiera / Blogak / Nire uste harroan / Mundu erreala\nXabier Mendiguren 2004/12/09 11:29\nAlbania herri mitikoa izan zen askorentzat orain dela 25 urte. Berlingo harresia erori eta Jeltsin mozkorra botere gorenera igotzeko hamar urte falta ziren arren erkindua eta esklerosiak jota sumatzen genuen bloke sobietar osoa. Albaniak, aldiz, eutsi egiten omen zion espiritu komunistari. Gero ikusi dugu hori ere itxura zela beste ezer baino gehiago, miseria eta despotismoa zirela nagusi Ismail Kadareren herrialdean ere.\nArtean baina, erdi txantxetan izan arren Albania miresten genuenean, esku-langile eta buru-langileen bat egitea zen ezaugarri aipatuenetako bat: burgeskeriaren eta elitismoaren besoetan ustel ez zitezen, funtzionario nahiz ikasleak kaminero jartzen omen zituzten hilabetez, udako oporrak hondartzan ez baizik galipot artean izerditzen emateko.\nAlbaniako kontu hau etortzen zait burura urtero Durangoko Azoka iristen denean. Abenduaren 3an, ireki bezperan, han egon ginen gure lantokiko guztiok, kaxak eta kaxak deskargatzen, husten, liburuak sailkatzen, mahaietan jartzen... Kulturaren alderdi espiritualarekin lan egiten dugunok alderdi materiala ezagutzeko aukera polita. Halako batean, lana ia amaitu eta gero lagun artean adar joka ari ginela, bota nuen hura zela nik lan fisikoa egiten dudan urteko egun bakarra, izerditzen naizen bakarra. Ohartu ez, ordea, hori esan nuenean han zebilela euskal kazetari bat, kultura beti serioari prentsa arrosaren ukitu bixigarria eranstea gustatzen zaiona, eta hitz horiexek atera omen ziren larunbateko egunkarian, nik ez nuen ikusi baina.\nMundu errealaren aipamena ez zen zamalanagatik ordea. Postuak txukun utzi biharamunerako, garagardo bat edan Centro Palentinoan eta, etxerako bidea hartu nuenean, Iurretako irteeran auto-stopa egiten ikusi norbait eta gelditu egin nintzen. Gizonezko gazte bat, Donostiara zihoana. Esan nion nora nindoan ni, eta ondo omen zetorkion, hurbiltzeko.\nEz dakit ohitura zer izaten den halakoetan, baina auto-stopista bera berbetan hasi ezean isilik joaten naiz ni, musika jarrita. Halaxe egin genuen bidaia gehiena, baina, Antzuola pasatzean, batetik gau iluna, bestetik euria, bestetik nire nekea eta deskuidua, norabide biak bereizteko jarri duten espaloi gisako baten koxka jo nuen, eta gurpil bat hondatu ere bai, geroxeago konturatu nintzenez.\nDeskargan gora, kamioiren batek irentsiko ez gintuen bazter bat hautatu, kotxea gelditu, eta hor hasi nintzen gurpila aldatzen, ilunpe osoan eta tarteka euri pixka bat ari zuela. Orduan estreinatu nituen triangelu gorria eta txaleko argi-emailea; autoan linterna eramatera behartu banindute kalterik ez. Mutil hari esan nion, puska baterako banuela eta hobe zuela auto-stopean segi, ea beste batek hartzen zuen. Berak ezetz, ordea, eta bion artean egin genituen horko lanak. Bakarka baino hobeto, dudarik gabe.\nBerriz ere martxan jarri ginenean, elkarrekin izerditzeak ematen duen konfiantzatxoarekin, galdezka hasi nintzaion, eta horrela jakin nuen fresadore zebilen lantegia itxi ondoren lan bila zebilela, eta horretan jardun zuela Bizkai aldean zenbait egunez, alferrik, diru guztiak amaitu zitzaizkion arte, eta etxera bueltan zetorrela orain.\nNire herrira iritsi ginenean, tren-geltokira eraman eta Donostiarako txartela erosi nion. Bokadillo baterako ere eman beharko nion, baina gogoratu ez. Despeditzerakoan, bostekoa eman eta izena galdetu nion:\nHemen dago aipatutako pasartea: "Hasta el escritor Xabier Mendiguren, una persona convencida de que el deporte está reñido con la inteligencia, levantaba ayer pesados fardos de libros desde la pala mecánica a los stand de Elkar y Zabaltzen, dentro del recinto ferial. Imitó por momentos el estilo de los harrijasotzailes mientras confesaba que era el día del año que más sudaba"


Kirola | Solidarioa 2019-07-12 | 0\nDatorren igandean, uztailak 14, Euskadiko 80 igerileku eta hondartzatan “Busti Zaitez- Mójate por la Esclerosis Múltiple” kanpainaren 22. edizioa egingo da, Euskadiko Esklerosi Anizkoitzaren Fundazioak antolatuta.\nErrenteriako Udala jarduera honetan berriro ere lankidetzan arituko da, beste urte batez, Fanderiako Udal Igerilekua solidaritate egun horretan parte hartzeko gaituko den instalazioetako bat izango baita.\n“Busti Zaitez – Mójate” ekintza solidarioa da. Bertan milaka lagunek parte hartzen dute eta programarekin bat egindako igerilekuetara edo hondartzetara joaten dira. Horrela, gaixotasun hau sufritzen duten pertsonak laguntzeko igeri egiten dute ekintza sinboliko batean. “Bustitzen” diren guztiek egiaztagiria jasotzen dute, eta, eguna bukatzean herri guztietako igeri egindako metro guztiak batzen dira. Antolatzaileek stand bat muntatuko dute Fanderiako instalazioetan gaixotasunari buruzko informazioa banatzeko eta Kukuxumusuk kanpainarako sortutako produktuak saltzeko (kamisetak, txanoak, motxilak, zapiak,…).\nEsklerosi Anizkoitzaren Euskal Fundazioa dirua irabaztea xede ez duen entitatea da eta onura publikokotzat jotakoa. Esklerosi anizkuna duten pertsonen bizi kalitatea hobetzeko lanean dihardu. Helburu horrekin, errehabilitazio integralerako eta bestelako gaixotasun neurologikoetarako zerbitzuak eskaintzen ditu. Kanpaina ugari antolatzen ditu gizartea sentsibilizatu eta dirua lortzeko, horiek beharrezkoak baitira eskaintzen diren errehabilitazio zerbitzuak finantzatzeko.


Sustraiei Eutsiz Zerua Ikutuz - Beste Blogariak gune bat besterik ez\nPosted by on 2014-12-16 in Sailkatu gabea | ∞\nZailtasunak egon omen dira euskararen ofizialtasuna bermatu ahal izateko Uztaritzen. Azkenean, Uztaritzeko auzapenak, Bruno Carrerek hauteskundetan ateratako euskararen ofizialtasuna bermatzeko ekimena hartu zuen.\nHala eta guztiz ere, Baionako suprefetak, Patrick Dallenes, erabaki hura antikonstituzionaltzat jo zuen eta auzitegi administratibora eramateko erabakia hartu zuen, izan ere, frantsesa da estatuko hizkuntza ofizial bakarra konstituzioari erreparatuz gero.\nHortaz, bi data daude epaia ezagutu ahal izateko.\nBerri honetatik, ondorio bezala atera genezake zein nolako konflikto eta arazo existitzen diren oraindik euskararen inguruan. Horretaz gain, ukaezina da euskarak beste hizkuntza batzuekin jasaten duen borroka, kasu honetan frantsesa, eta hau ofiziala izan dadin gainditu behar dituen oztopoak.\nHortaz, alde edo kontra? Bidezkoa edo konstituzionala al da ko-ofizialtzat jotzea frantsesarekin?\nPosted by on 2014-12-13 in Sailkatu gabea | ∞\nIzenburuak dioen bezala, Bideo Lehiaketa bat antolatu du Irrien Lagunak klubak, Albaolaren laguntzarekin. “Itsasoa” da aukeratua izan den gaia.\nHiru gai desberdinekoak izan daitezke bideoak: familia, ikastetxeetako gelakideak edota lagun taldeak. Modalitate hauetako bakoitzak zenbait arau izango ditu, baina denek autatu beharko dute euskarazko abesti bat.\nTxo Mikmak txikia diskoaren Albaola abestia aukeratzen dutenek, dagokion ataleko sariaz gain, Albaola Itsas Faktoriaren sari berezia irabazteko aukera izango dute.\nBideoak urtarrilaren 15etik aurrera bidali ahal izango dira, eta hilabete batez zabalik egongo da. Bideoak WeTransfer zerbitzuaren bitartez bidali behar dira kudeaketa@irrienlagunak.com helbidera.\nPosted by on 2014-12-08 in Sailkatu gabea | ∞\nUrtea amaitzera doa eta beste bat hastera doa, urtea hasteko modu hobeagorik ez dago azterketekin baino, bai horixe! Unibertsitateko ikasleen azterketak laster iritsiko dira, eta hauekin batera ikasleen urduritasunak ere bidean datoz.\nUnibertsitateko ikaslea bazara, seguruaski egoera honetan aurkituko zara, azterketak bertan direla eta, urduritasunez beterik edo bestela inongo urduritasunik gabe. Egoera batean ala bestean egon, ikasle guztion betebeharra da ikastea, azterketak gainditzea nahi bada, behintzat. Ikasten ahalik eta azkarrago hasita hobe izaten da, baina azken finean, denok izaten ditugu lan eta proiektuak egiteko, eta ondorioz, ez dugu ohiturarik lehenago ikasten hasteko. Ez dira izaten unibertsitateko lanak soilik, beste lan batzuk egin beharra ere izaten dugu. Agian, ezin ditugu beti eguneroko lanak eginda eduki, baina azken finean gizakiak gara, ez gara perfektuak, beraz, ez da ezer pasatzen ezin badugu dena egitera iritsi.\nAhal dugun heinean gure betebeharrak egiten saiatzen gara, baita azterketekin ere. Denbora gehiago edo gutxiagorekin gure azterketak prestatu eta ahal duguna egingo dugu. Gure blogetik azterketetarako animatu nahi zaituztegu, lasai hartu, ahal den gehiena ikasi, azterketara lasai joan, ez arduratu dena segituan amaituko da. Zorte on!\nEuskal kultura biziberrituz\nPosted by on 2014-12-06 in Sailkatu gabea | ∞\nAurten ere iritsi da! Durangoko azokaren 49. edizioa abian da eta urtero legez, jende andanak biltzeko asmotan daude antolatzeileak. Urtero izaten du arrakasta azoka honek, izan ere euskal kulturaren elkargune nagusia bihurtzen da egun hainbatez.\nHala ere, badirudi urtean zehar ahaztuta izaten dugula azoka honek ordezkartzen duena. Data berezi hau iristen denean baino ez dugu izaten kontakturik euskal kulturarekin?\nBestetik, alde materialista batetik begiratuta, ziurrenik hain bereziak diren gabonen aurretik ospatzearen zergaitia beste bat izan daitekeela pentsa genezake. Gainera, urtean behin egiten dela aprobetxatuz eta jende asko bere opariak erostera joaten dela kontuan izanik, prezio esajeratuak ezartzen dituzte.\nBaina ulergarria ere bada, izan ere erabat galtzen ari den atala dugu berau eta horrelako ekimenez baliatuz susperrarazi genezakeelakoan, urtero eskainiko diogu gure laguntza!\n“Euskahaldunen” indarraren lekuko\nPosted by on 2014-11-30 in Sailkatu gabea | ∞\n19. korrikaren lelo berriak “Gu euskahaldunak gara” du izena eta honi buruzko dokumental bat prestatu du. BERRIAn eskuragarri dago Trailerra.\nDatorren urteko martxoaren 19an hasiko da eta 29an amaitu, Urepeletik abiatuz Bilbora heldu arte.\nLehenago aipatutako dokumentala egiteko, euskal munduan erreferentzia diren 19 pertsona elkartu dira, bertan, ahulguneak eta indarguneak hobeto zein diren aztertzeko asmoz. Partehartzaile ezagun batzuk bildu dira, hala nola, Amets Arzallus eta Eñaut Elorriaga.\n“Aniztasuna euskararen normalizaziorako erronka da”.\nPosted by on 2014-11-29 in Sailkatu gabea | ∞\nAndoaingo Martin Ugalde kultur parkean izango da Euskaltzaleen Topagunea oraingo honetan eta abenduaren 12an egitea erabaki omen da.\nEuskararen aniztasunaren topaketa honen xede nagusia kultura eta hizkuntza bultzatzea izan dira beti eta horrela egingo dute topaketa honetan, hots, bi faktore hauek bultzatzeko ekitaldiak. Halaber, horrekin batera inguruko jendea egitasmo honetaz kontzientziatzea eta parte hartzera animatzen dute, hori baita ekintza hau benetan funtzionatzea eragiten duen irizpide nagusia.\nGarrantzitsua dugu ere sarrera honen beraren izenburua: “Aniztasuna euskararen normalizaziorako erronka da”. Euskaltzaleen Topagunearenak izan dira hitz horiek eta ezin dut besterik esan baina guztiz bat natorrela. Euskararen normalizaziorako ezinbestekoa honen erabilera uniformala, baina hizkuntza aniztasuna maiz izaten da borroka horren etsai nahiz eta beste hizkuntz horiek benetazko “etsaiak” ez izan, hau da, hizkuntz aniztasuna gai garrantzitsua da ere. Hortaz, lehen esan bezala, jendearen parte hartzea da giltza ekitaldi honetan.\nAmaitzeko, aipatzea topaketa hau doakoa izango dela eta plaza mugatuak daudenez, Topagunearen webgunean izena ematea ezinbestekoa da abenduaren 10a baino lehen eta gainera, hortxe duzue ere topaketaren egitaraua ere.\nALEA Arabako euskaldunen aldizkaria\nPosted by on 2014-11-28 in Sailkatu gabea | ∞\nAlea urte amaieran kaleratuko den euskara hutsezko Araba mailako astekari berria da. Arabako euskaldunen bilgune izateko asmoarekin sortua izan da eta egitasmoa Berria, Goiena, Geu Gasteiz eta Airaladea.com jarri dute abian.\nAstekariak hiru eduki nagusi izango ditu, alde batetik, herrialdeko informazio orokorreko gai edo elkarrizketa nagusiak. Bigarrenik arabako kuadrillen inguruko tokiko informazioa eta amaitzeko kultura, aisialdia, haurrak, gazteak, agenda eta bestelakoak.\nBestalde, Alea “euskara 365” kanpanarekin ere bat egingo du, hots, euskara egunerokoa izan behar duela aldarrikatzen duen kanpainarekin. Izan ere, erakundeek kontziente izan behar dute euskararen normalkuntza helburua bada, hedabideek horretan zeresan handia dutela eta horiek bultzatu behar direla.\nAmaitzeko, azaroaren 29an aurkezpen jaia antolatu dute Oihaneder Euskararen Etxean. Gainera, abenduaren 3an, Euskararen Egunean, Gasteizko hamaika gunetan eskutik eskura banatuko dute 0 zenbakia eta urtarrilean 1. go zenbakia argitaratua izango da.